
UVOD

[bookmark: _GoBack]Vlada Republike Hrvatske, na sjednici održanoj 21. veljače 2025. godine, usvojila je Akcijski plan zaštite i promicanja ljudskih prava za 2025. godinu i Akcijski plan suzbijanja diskriminacije za 2025. godinu. Navedenim provedbenim planovima definiraju se mjere, praćenje uspješnosti, rokovi i nadležnost za provedbu mjera te procjena potrebnih troškova za provedbu mjera Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine (u daljnjem tekstu: Nacionalni plan). 
Izvješće o provedbi Akcijskog plana zaštite i promicanja ljudskih prava za 2025. godinu daje pregled 39 provedenih aktivnosti unutar 15 mjera definiranih Nacionalnim planom zaštite i promicanja ljudskih prava i suzbijanje diskriminacije za razdoblje do 2027. godine i njihovu usmjerenost ostvarenju sljedećih ciljeva Nacionalnog plana:
· Poboljšanje učinkovitosti javne uprave i pravosuđa za djelovanje u području zaštite ljudskih prava
· Podizanje razine informiranosti građana i institucija o instrumentima za zaštitu i promicanje ljudskih prava te olakšavanje pristupa pravosuđu i javnopravnim tijelima
· Jačanje mehanizama praćenja provedbe Ustavnog zakona o pravima nacionalnih manjina
· Unaprjeđenje suradnje s organizacijama civilnoga društva i medijima u zaštiti ljudskih prava i suzbijanju diskriminacije
Cilj Unaprjeđenje suradnje s organizacijama civilnog društva i medijima u zaštiti ljudskih prava i suzbijanju diskriminacije je horizontalni posebni cilj koji je povezan s oba prioritetna područja Nacionalnog plana: zaštitom i promicanjem ljudskih prava i suzbijanjem diskriminacije.
Izvješće sadrži objedinjene podatke o provedbi Akcijskog plana zaštite i promicanja ljudskih prava za 2025. godinu koje su dostavili nositelji mjera kako slijedi: Ured zastupnika Republike Hrvatske pred Europskim sudom za ljudska prava, Ministarstvo vanjskih i europskih poslova, Ministarstvo unutarnjih poslova, Ministarstvo pravosuđa, uprave i digitalne transformacije, Ministarstvo obrane, Ministarstvo rada, mirovinskog sustava, obitelji i socijalne politike, Akademija socijalne skrbi, Ministarstvo regionalnoga razvoja i fondova Europske unije, Ministarstvo hrvatskih branitelja, Ministarstvo zaštite okoliša i zelene tranzicije, Ministarstvo znanosti, obrazovanja i mladih, Ministarstvo zdravstva, Agencija za odgoj i obrazovanje, Agencija za elektroničke medije, Pravosudna akademija, Hrvatski zavod za javno zdravstvo, Nacionalni centar za vanjsko vrednovanje obrazovanja, Nacionalna zaklada za razvoj civilnog društva, Ured za udruge i Ured za ljudska prava i prava nacionalnih manjina. Pojmovi korišteni u ovom izvješću koji imaju rodni izričaj, odnose se na jednak način na ženski i muški rod, bez obzira u kojem se rodu koriste. Za provedbu aktivnosti Akcijskog plana u 2025. godini utrošeno je 3.037.731,00 eura, od kojih 2.630.966,82 eura nacionalnih sredstava i 406.764,18 eura EU sredstava i ostalih izvora.


[bookmark: _Toc226034822]SAŽETAK

Tijekom 2025. godine u okviru Akcijskog plana zaštite i promicanja ljudskih prava unutar 15 mjera provedeno je 39 aktivnosti. U razdoblju provedbe 15 aktivnosti nije provedeno. Nisu provedene aktivnosti Ureda za ljudska prava i prava nacionalnih manjina, čije financiranje je vezano uz Europski socijalni fond plus (u daljnjem tekstu: ESF+). Ministarstvo rada, mirovinskoga sustava, obitelji i socijalne politike, Uprava za programe Europske unije, dana 30. siječnja 2026. godine, objavilo je Poziv na dostavu projektnog prijedloga za izravnu dodjelu „Podrška jednakosti “, u ukupnom iznosu 4.000.000,00 eura, sufinanciran iz Europskog socijalnog fonda plus, u okviru Programa Učinkoviti ljudski potencijali 2021. - 2027. te se neprovedene aktivnosti planiraju realizirati u razdoblju 2026. – 2027. godine. 
1. POSEBNI CILJ: POBOLJŠANJE UČINKOVITOSTI JAVNE UPRAVE I PRAVOSUĐA ZA DJELOVANJE U PODRUČJU ZAŠTITE LJUDSKIH PRAVA
Za ostvarenje posebnog cilja Poboljšanje učinkovitosti javne uprave i pravosuđa za djelovanje u području zaštite ljudskih prava kroz šest mjera planirano je 30 aktivnosti od kojih je 25 aktivnosti tijekom 2025. godine provedeno u cijelosti. 
U okviru mjere 1.1. Unaprijediti međuresornu suradnju i koordinaciju sustavom zaštite ljudskih prava, čija svrha je osnažiti primjenu međunarodnih i regionalnih instrumenata koji se odnose na područje zaštite i promicanje ljudskih prava te osigurati kontinuirano praćenje stanja i analizu javnih politika koje se odnose i/ili utječu na razvoj ljudskih prava provedeno je pet aktivnosti. Tijekom 2025. godine koordinaciju međunarodnih i regionalnih instrumenata u području zaštite i promicanje ljudskih prava provodilo je Ministarstvo vanjskih i europskih poslova i Ured za ljudska prava i prava nacionalnih manjina. Ministarstvo vanjskih i europskih poslova je nositelj izrade nacionalnog izvješća prema Univerzalnom periodičkom pregledu Vijeća za ljudska prava Ujedinjenih naroda (the Universal Periodic Review, u daljnjem tekstu: UPR), kao i njegovih među-izvješća (sukladno dobrovoljnom doprinosu Republike Hrvatske), koje je Vlada Republike Hrvatske usvojila zaključkom dana 30. srpnja 2025. Izvješće je u kolovozu 2025. dostavljeno Ujedinjenim narodima, a potom je u studenom 2025. predstavljano u okviru UPR-a na Vijeću za ljudska prava u Ženevi. Odbor UN-a za gospodarska, socijalna i kulturna prava (CESCR) zaključio je razmatranje drugog periodičnog izvješća Republike Hrvatske o primjeni Međunarodnog pakta o gospodarskim, socijalnim i kulturnim pravima na 77. sjednici održanoj u veljači 2025. godine. U okviru 6. ciklusa izvještavanja o provedbi Okvirne konvencije za zaštitu nacionalnih manjina, Ured za ljudska prava i prava nacionalnih manjina suorganizirao je posjet predstavnika Odbora stručnjaka Republici Hrvatskoj te, 12. i 13. lipnja 2025. godine, sastanak s nadležnim tijelima. Nastavno na posjet, Ured za ljudska prava i prava nacionalnih manjina je priredio odgovore na dodatna pitanja Odbora stručnjaka te ih dostavio Vijeću Europe 23. srpnja 2025. godine. Prijedlog zaključka o prihvaćanju Odgovora RH na preporuke za hitno djelovanje iz Sedmog izvješća Odbora stručnjaka o provedbi Europske povelje o regionalnim ili manjinskim jezicima od strane Republike Hrvatske, Vlada RH usvojila je na sjednici održanoj 21. kolovoza 2025. godine.

Sa svrhom stvaranja preduvjeta za učinkovitu zaštitu i poštivanje prava građana u kriznim situacijama te ublažavanje posljedica postojećih kriza kroz pravovremenu edukaciju, pružanje informacija i potpore posebno ranjivim skupinama građana kroz mjeru 1.2. Poboljšati zaštitu prava posebno ugroženih skupina građana u kriznim situacijama provedeno je sedam aktivnosti. Ministarstvo unutarnjih poslova je u suradnji s organizacijama civilnog društva,  provedbom pet aktivnosti educiralo i informiralo građane na teme učinkovitih programa univerzalne prevencije nasilja u obitelji i nasilja nad ženama; provelo je edukaciju osoba muškog spola s ciljem njihove senzibilizacije na temu sprječavanja nasilja prema ženama kao i na temu rodne jednakosti i ravnopravnosti spolova te je provedeno osposobljavanje operativnih snaga civilne zaštite za postupanje prema osobama s invaliditetom u hitnim situacijama. Edukacije su organizirane i za pripadnike Civilne zaštite, Službe za prihvat i smještaj tražitelja međunarodne zaštite i Službe za međunarodnu zaštitu. Hrvatski zavod za javno zdravstvo je nadogradio postojeću bazu podataka radi izrada analiza i izvještaja o zdravstvenom statusu i o korištenju zdravstvene zaštite: ekonomski uvjetovanih migranata i azilanata; osoba s invaliditetom i drugih ranjivih skupina.
Unutar mjere 1.3. Povećati učinkovitost izvršenja presuda Europskog suda za ljudska prava provedene su dvije aktivnosti sa svrhom podizanja razine znanja članova Stručnog savjeta za izvršenje presuda i odluka Europskog suda za ljudska prava, predstavnika pravosuđa i državne uprave radi učinkovitog i promptnog izvršenja presuda i sprječavanja budućih povreda Konvencije za zaštitu ljudskih prava i temeljnih sloboda. Planirana aktivnost Sudjelovanje organizacija civilnog društva u praćenju izvršenja presuda Europskog suda za ljudska prava u odnosu na Republiku Hrvatsku nije provedena zbog kratkog vremena implementacije ovog Akcijskog plana.

Kako bi dugoročno pridonijelo razvoju kompetencija potrebnih za učinkovito djelovanje u području zaštite ljudskih prava, s posebnim naglaskom na razvoj kompetencija mladih i budućih stručnjaka koji se u svom radu susreću s ranjivim društvenim skupinama unutar mjere 1.4. Unaprijediti kvalitetu i dostupnost obrazovanja za ljudska prava, Ministarstvo unutarnjih poslova provodilo je edukacije studenata dva studijska programa Veleučilišta kriminalistike i javne sigurnosti i učenika i polaznika Policijske škole „Josip Jović“ na teme: zaštita ljudskih prava, zločin iz mržnje, nediskriminacija. Ministarstvo znanosti, obrazovanja i mladih u suradnji s Agencijom za odgoj i obrazovanje u provedbi međupredmetne teme Građanski odgoj i obrazovanje u korelaciji i integraciji s drugim međupredmetnim temama i predmetima, na državnoj i međužupanijskoj razini organiziralo je ukupno 155 stručnih skupova za 10.021 sudionika usavršavanja na temu suvremenih modela i metoda učenja i poučavanja Građanskog odgoja i obrazovanja i ljudskih prava te na teme iz nacionalnih programa za čiju je provedbu zadužena Agencija za odgoj i obrazovanje.
Ministarstvo hrvatskih branitelja je unutar mjere 1.5. Osigurati rješavanje sudbine osoba nestalih u Domovinskom ratu i pronalazak posmrtnih ostataka smrtno stradalih osoba za koje nije poznato mjesto ukopa, tijekom 2025. godine prikupilo i objedinilo saznanja o 57 mogućih mjesta prikrivenih grobnica. Na području sedam županija, provedena su cjelovita terenska istraživanja, uključujući probna iskapanja na 29 lokacija, za koja su prikupljena saznanja ukazivala kako se radi o mogućim mjestima prikrivenih grobnica. Nastavljena je provedba probnoga iskapanja na lokalitetu Petrovačka Dola, Vukovar. Pronađena je jedna masovna grobnica (Ovčara, Vukovar, s posmrtnim ostacima tri žrtve) te šest pojedinačnih grobnica s posmrtnim ostacima sedam žrtava. Sveukupno, ekshumirani su posmrtni ostaci deset žrtava. Zbog zahtjevnosti i novo prikupljenih saznanja, istraživanja pojedinih lokacija trajala su/traju dulje od početnih predviđanja. Ključna prepreka većoj učinkovitosti jest smanjena točnost i vjerodostojnost raspoloživih saznanja. Ujedno je organizirano šest završnih identifikacija kojom prilikom su identificirani posmrtni ostaci 43 osobe. Nakon identifikacije, Ministarstvo je organiziralo pogrebnu skrb za sve identificirane osobe, prema željama njihovih obitelji.
Kako bi se osiguralo kontinuirano osposobljavanje i usavršavanje javnih i državnih službenika radi što uspješnijeg ostvarenja mjera i provedbe aktivnosti tijela državne uprave u području zaštite i promicanja ljudskih prava kao i stvaranje preduvjeta za međusektorsku suradnju i razvoj u ovom području djelovanja, provedbom mjere 1.6. Unaprijediti znanje javnih i državnih službenika o zaštiti i promicanju ljudskih prava Ministarstvo pravosuđa, uprave i digitalne transformacije je kroz 29 programa educiralo 300 službenika zatvorskog sustava o zaštiti ljudskih prava osoba lišenih slobode. Državna škola za javnu upravu educirala je 34 polaznika „Edukacije o Konvenciji za zaštitu ljudskih prava i temeljnih sloboda i praksi Europskog suda za ljudska prava“. Ministarstvo unutarnjih poslova provodilo je radionice i tečajeve usavršavanja za 480 policijskih službenika u području zaštite ljudskih prava u okviru Policijske akademije „Prvi hrvatski redarstvenik“. Akademija socijalne skrbi provela je edukaciju za 66 stručnih radnika iz sustava socijalne skrbi iz područja zaštite i promicanja ljudskih prava i prava djece. U kontekstu Oružanih snaga Republike Hrvatske (OS RH), vojna izobrazba sastavni je dio profesionalnog razvoja vojnih osoba. Sadržaj na temu ljudskih prava dio je nastavnih planova i programa te se u različitoj mjeri obrađuje na većini izobrazbi kao i na različitim obukama i tečajevima koji se provode na Hrvatskom vojnom učilištu „Dr. Franjo  Tuđman“ te u središtima za obuku i rodovskim postrojbama Oružanih snaga Republike Hrvatske. U 2025., Ministarstvo obrane kroz 46 programa educiralo je 2627 muškaraca i 352 žene (vojnih osoba).

2. POSEBNI CILJ: PODIZANJE RAZINE INFORMIRANOSTI GRAĐANA I INSTITUCIJA O INSTRUMENTIMA ZA ZAŠTITU I PROMICANJE LJUDSKIH PRAVA TE OLAKŠAVANJE PRISTUPA PRAVOSUĐU I JAVNOPRAVNIM TIJELIMA
Za ispunjenje posebnog cilja Podizanje razine informiranosti građana i institucija o instrumentima za zaštitu i promicanje ljudskih prava te olakšavanje pristupa pravosuđu i javnopravnim tijelima kroz četiri mjere planirano je provođenje osam aktivnosti, od kojih je sedam provedeno u cijelosti.
U okviru mjere 2.1. Promicati učinkovitu primjenu Povelje Europske unije o temeljnim pravima, tijekom 2025. Ured za ljudska prava i prava nacionalnih manjina je kreirao posebni preglednik na mrežnoj stranici Ureda za ljudska prava i prava nacionalnih manjina posvećen obilježavanju 25 godina Povelje EU o temeljnim pravima: https://ljudskaprava.gov.hr/povelja-eu-o-temeljnim-pravima/1271. Nizom edukativnih i distribucijskih aktivnosti promicana su zajamčena prava i slobode Povelje EU o temeljnim pravima kao i alati stjecanja znanja za primjenu Povelje Agencije EU za temeljna prava (EU Fundamental Rights Agency – FRA). Prema rezultatima istraživanja Eurobarometra iz prosinca 2025., u Republici Hrvatskoj je 65 % ispitanika čulo za Povelju EU o temeljnim pravima (prosjek EU 49 %), od kojih je 25 % dobro informirano. 
Ministarstvo pravosuđa, uprave i digitalne transformacije tijekom 2025. organiziralo je šest edukacija o korištenju i mogućnostima portala e-Građani za Zajednicu saveza osoba s invaliditetom Hrvatske – SOIH, Udrugu dragovoljaca i veterana Domovinskog rata Republike Hrvatske (UDVDR RH) u Zagrebu, Kostreni i Šibeniku, Hrvatski savez gluhih i nagluhih i Udrugu invalida Grada Zagreba. Na edukacijama je prisustvovalo 39 sudionika u dobi od 50 do 64 godine i 74 sudionika u dobi 65+. Od toga ih je 97 u statusu umirovljenika. Sadržaj edukacija obuhvaćao je upoznavanje s organizacijom portala e-Građani i pristupom katalogu usluga i informacija; važnost, funkcionalnosti i dostupnost e-usluga svima, bez obzira na vizualne, slušne, motoričke ili kognitivne poteškoće te pregled i pristup uslugama od interesa. U cilju olakšavanja pristupa e-Uslugama koje zahtijevaju najvišu razinu sigurnosti, svima prisutnima su uručeni čitači elektroničkih iskaznica.
Radi podizanja svijesti o instrumentima i mehanizmima zaštite ljudskih prava i jednakosti i prava djece, s posebnim naglaskom na Povelju Europske unije o temeljnim pravima, Ministarstvo rada, mirovinskoga sustava, obitelji i socijalne politike, dana 3. veljače 2025. poslalo je obavijest i uputu domovima socijalne skrbi koji skrbe o djeci s teškoćama u razvoju, djeci s problemima u ponašanju, djeci bez odgovarajuće roditeljske skrbi, osobama s invaliditetom, starijim osobama i osobama s mentalnim oštećenjem, o obvezi održavanja sastanaka korisnika na temu zaštite i promicanja ljudskih prava i prava djece. Ujedno su  zatraženi podaci o provedbi mjere te su 32 doma dostavila izvješće o provedbi mjere (11 domova za djecu, 18 domova za odrasle osobe i 3 doma za starije osobe).
U okviru provođenja mjere 2.2. Jačati administrativne kapacitete za primjenu Povelje Europske unije o temeljnim pravima u području fondova Europske unije, Ministarstvo regionalnoga razvoja i fondova Europske unije provodilo je različite aktivnosti za kontinuirano ispunjenje horizontalnog uvjeta djelotvorne primjene i provedbe Povelje Europske unije o temeljnim pravima - edukacijske aktivnosti za koordinatore za nediskriminaciju; tijela u sustavu upravljanja i kontrole EU fondova; prijavitelje i korisnike. Uloga koordinatora za nediskriminaciju uključuje, između ostaloga, praćenje provedbe aktivnosti za nediskriminaciju, ravnopravnost spolova i prava osoba s invaliditetom u pozivima za dodjelu bespovratnih sredstava i projektima u njihovoj nadležnosti, kao i umrežavanje radi razmjene informacija o horizontalnim načelima. Vezano uz planiranu provedbu edukacija o pravima iz Povelje Europske unije o temeljnim pravima, kao nastavak redovnih aktivnosti jačanja kapaciteta koordinatora za nediskriminaciju za primjenu horizontalnih načela u programskom razdoblju 2021.- 2027., Ministarstvo regionalnoga razvoja i fondova Europske unije je tijekom izvještajnog razdoblja organiziralo tri edukacije za koordinatore imenovane u tijelima sustava upravljanja i kontrole EU fondova. Edukacije su organizirane u suradnji s Državnom školom za javnu upravu. Na navedenim edukacijama sudjelovalo je ukupno 116 sudionika/ca.
Kako bi se osiguralo da zaposlenici tijela sustava upravljanja i kontrole EU fondova poštuju prava i načela utvrđena Poveljom te promiču njihovu primjenu u skladu sa svojim nadležnostima, Ministarstvo regionalnoga razvoja i fondova Europske unije je tijekom izvještajnog razdoblja organiziralo i druge edukacije koje su sadržajno obuhvaćale tematiku horizontalnih načela i prava iz Povelje te njihovu primjenu u provedbi ulaganja podržanih iz EU fondova. Tijekom izvještajnog razdoblja provedeno je osam edukacija za državne i javne službenike iz tijela sustava i kontrole fondova EU-a, kao i za potencijalne prijavitelje na lokalnoj razini.  Edukacije su organizirane u suradnji s pravobraniteljskim institucijama (Ured pučke pravobraniteljice, Ured pravobraniteljice za ravnopravnost spolova, Ured pravobranitelja za osobe s invaliditetom) te gradovima koji su tijela u sustavu upravljanja i kontrole EU fondova kao i jedinicama lokalne samouprave. Ukupno ih je pohađalo 320 sudionika/ca, državnih i javnih službenika zaposlenih u tijelima sustava za upravljanje i kontrolu EU fondova i lokalnih samouprava. Sadržaj edukacija obuhvatio je prava definirana Poveljom te njihovu primjenu u projektima EU fondova. 
Tijekom izvještajnog razdoblja, u suradnji Ministarstva regionalnoga razvoja i fondova Europske unije i Državne škole za javnu upravu, finaliziran je e-tečaj pod nazivom „Povelja EU-a o temeljnim pravima i primjena u provedbi ulaganja podržanih iz EU fondova za razdoblje 2021.- 2027“.  E-tečaj je prvenstveno namijenjen zaposlenicima tijela sustava upravljanja i kontrole (za Program Konkurentnost i kohezija 2021.-2027. i Integriranog teritorijalnog programa 2021.-2027 - PKK & ITP, Program učinkoviti ljudski potencijali 2027. 2027. - PULJP, Program za ribarstvo i akvakulturu Republike Hrvatske - PRA te Fond za azil, migracije i integraciju - AMIF, Fond za unutarnju sigurnost – ISF, Instrument za financijsku potporu u području upravljanja granicama i vizne politike - BMVI), ali je otvoren i za sve druge državne i javne službenike te osigurava informiranost potrebnu za usklađenost programa koji primaju potporu iz fondova s odredbama Povelje o temeljnim pravima. Pohađanje e-tečaja trajno je omogućeno putem internetske platforme Državne škole za javnu upravu od 2025. godine. Do kraja 2025. godine u edukaciju se uključilo više od 800 službenika. 
Pravo na besplatnu pravnu pomoć predstavlja bitnu komponentu prava na pristup pravosuđu. Pružanja pravne pomoći građanima koji zbog imovnog stanja ne mogu snositi troškove vođenja postupaka jedan je od temeljnih preduvjeta za ostvarenje prava na pristup pravosuđu, stoga je  Ministarstvo pravosuđa, uprave i digitalne transformacije sustavno djelovalo na podizanju vidljivosti mehanizma pružanja besplatne pravne pomoći. U okviru mjere 2.3. Osigurati održivost sustava besplatne pravne pomoći i sustavno informirati o pristupu besplatnoj pravnoj pomoći, u razdoblju od 20. rujna do 30. studenog 2025. provedena je radijska kampanja tijekom koje je na Hrvatskom radiju (HRT1 i HRT2) te na osam lokalnih postaja tri puta dnevno emitiran radio spot o sustavu besplatne pravne pomoći. 
U prosincu 2025. te siječnju 2026. tiskano je 13.560 brošura, 14.490 letaka te 351 plakat s osnovnim informacijama o sustavu besplatne pravne pomoći prema odredbama Zakona o besplatnoj pravnoj pomoći (“Narodne novine” br. 143/13., 98/19.). Brošure i leci su distribuirani na 440 adresa, a plakati na 351 adresu. Zbog tehničkih problema s kojima se susreo dobavljač nije bilo moguće tiskanje i distribuciju završiti u prosincu 2025. pa su informativni materijali dostavljeni u siječnju 2026. godine. Brošure, leci i plakati dostavljeni su institucijama kojima se građani/ke obraćaju za ostvarivanje određenih prava (Hrvatskom zavodu za socijalni rad i njegovim županijskim uredima i područnim uredima, Hrvatskom zavodu za zdravstveno osiguranje i područnim uredima, Hrvatskom zavodu za mirovinsko osiguranje i područnim uredima, županijama, Uredu pučke pravobraniteljice te uredima posebnih pravobranitelja, ovlaštenim udrugama i pravnim klinikama).
Kroz ostvarivanje mjere 2.4. Jačati svijest institucija i šire javnosti o pravu na zdrav život i okoliš, Ministarstvo zaštite okoliša i zelene tranzicije, u suradnji s Hrvatskom gospodarskom komorom organiziralo je radionicu “Najbolje prakse u izradi Planova rasvjete". Cilj radionice bio je omogućiti razmjenu relevantnih informacija i iskustava između nadležnog Ministarstva i ostalih uključenih u izradu zakonodavnog okvira zaštite od svjetlosnog onečišćenja, Planova rasvjete i Akcijskih planova. Radionica je nastavak podizanja svijesti javnosti o svjetlosnom onečišćenju i održana je u obliku videokonferencije koja je okupila 35 sudionika. Donošenjem Zakona o zaštiti od svjetlosnog onečišćenja (,,Narodne novine", broj 14/19.), Pravilnika o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (,,Narodne novine", broj 128/20.), Pravilnika o mjerenju i načinu praćenja rasvijetljenosti okoliša (,,Narodne novine", broj 22/23.) i Pravilnika o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete (,,Narodne novine", broj 22/23.), uspostavljena je potpuna primjena zakonodavnog okvira kojim se uređuju pitanja zaštite od svjetlosnog onečišćenja u Republici Hrvatskoj. 
3. POSEBNI CILJ: JAČANJE MEHANIZAMA PRAĆENJA I PROVEDBE USTAVNOG ZAKONA O PRAVIMA NACIONALNIH MANJINA
Za postizanje ispunjenja posebnog cilja Jačanje mehanizama praćenja i provedbe Ustavnog zakona o pravima nacionalnih manjina  kroz 3 mjere planirano je provođenje osam aktivnosti, a provedene su dvije jer je financiranje istih predviđeno kroz ESF + te je njihova realizacija planirana u razdoblju 2026. – 2027. godine.

Pripadnicima nacionalnih manjina Ustavnim zakonom o pravima nacionalnih manjina („Narodne novine “, br. 155/02., 47/10. - Odluka Ustavnog suda Republike Hrvatske, 80/10. i Odluka Ustavnog suda Republike Hrvatske, 93/11) zajamčeno je pravo na zastupljenost u predstavničkim i izvršnim tijelima jedinica lokalne i područne (regionalne) samouprave. Kako bi se stvorili preduvjeti za razvoj adekvatnih mjera za osnaživanje prava nacionalnih manjina na sudjelovanje u javnom životu prati se sudjelovanje pripadnika nacionalnih manjina kroz zastupljenost u predstavničkim tijelima i izvršnim tijelima jedinica lokalne i područne (regionalne) samouprave. U okviru mjere 3.1. Osigurati praćenje sudjelovanja pripadnika nacionalnih manjina u javnom životu i upravljanju lokalnim poslovima putem vijeća i predstavnika nacionalnih manjina, Ministarstvo pravosuđa, uprave i digitalne transformacije izradilo je i objavilo Analizu o sudjelovanju pripadnika nacionalnih manjina u izvršnim i predstavničkim tijelima jedinica lokalne i područne (regionalne) samouprave, po pojedinim nacionalnim manjinama[footnoteRef:1]. Redovni izbori za članove predstavničkih tijela jedinica te izbori za općinskog načelnika, gradonačelnika i župana i njihove zamjenike održavaju se istodobno, treće nedjelje u svibnju svake četvrte godine, sukladno članku 7. Zakona o lokalnim izborima (“Narodne novine”, br. 144/12., 121/16., 98/19., 42/20., 144/20., 37/21.). Redovni lokalni izbori održani su 18. svibnja 2025. godine, a dopunski izbori za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine 5. listopada 2025. godine. Nakon redovnih i dopunskih lokalnih izbora 2025. godine ukupno je izabrano 259 članova predstavničkih tijela iz redova pripadnika nacionalnih manjina u ukupno 134 jedinica lokalne i područne (regionalne) samouprave. [1:  https://mpudt.gov.hr/o-ministarstvu/ustrojstvo/uprava-za-ljudska-prava-nacionalne-manjine-i-etiku/nacionalne-manjine/26058
] 

U okviru Programa „Učinkoviti ljudski potencijali 2021. – 2027.“, koji se financira iz ESF +, planirana su ulaganja u osiguravanje podrške provedbi Ustavnog zakona o pravima nacionalnih manjina, posebice kroz aktivnosti usmjerene osnaživanju vijeća i predstavnika nacionalnih manjina. U siječnju 2026. je objavljen Poziv na dostavu projektnog prijedloga kojim će se financirati  provedba aktivnosti tijekom 2026 – 2027. godine. Za tri neprovedene aktivnosti Ureda za ljudska prava i prava nacionalnih manjina (3.2.1. Istraživačke aktivnosti usmjerene unapređenju praćenja provedbe Ustavnog zakona o pravima nacionalnih manjina, 3.2.2. Regionalne edukacije članova vijeća i predstavnika nacionalnih manjina, 3.2.3. Edukacije mladih pripadnika nacionalnih manjina, mjere 3.2. Osnažiti provedbu Ustavnog zakona o pravima nacionalnih manjina  realizacija se planira tijekom 2026 – 2027. godine.
MJERA 3.3. Izrada i provedba ispita državne mature na jeziku i pismu nacionalne manjine: U srednjim školama obrazovanje učenika na jeziku i pismu nacionalnih manjina organizira se u skladu sa Zakonom o odgoju i obrazovanju u osnovnoj i srednjoj školi i Zakonom o odgoju i obrazovanju na jeziku i pismu nacionalnih manjina („Narodne novine“, br. 51/00. i 56/00.), te drugim propisima. Polaganje državne mature provodi se prema Pravilniku o polaganju državne mature („Narodne novine“, br. 1/13., 41/19., 127/19., 55/20., 53/21., 126/21. i 19/23.), prema kojemu učenici koji se školuju na jeziku i pismu nacionalnih manjina u sklopu ispita obveznog dijela državne mature uz ispit iz Hrvatskoga jezika obvezno polažu ispit iz jezika nacionalne manjine na kojemu se školuju, a kao treći ispit u sklopu obveznog dijela državne mature biraju ispit iz Matematike ili iz stranoga jezika. U 2025. godini, Nacionalni centar za vanjsko vrednovanje obrazovanja tiskao je 1015 ispita na jeziku i pismu nacionalnih manjina.

4. POSEBNI CILJ: UNAPRJEĐENJE SURADNJE S ORGANIZACIJAMA CIVILNOG DRUŠTVA I MEDIJIMA U ZAŠTITI LJUDSKIH PRAVA I SUZBIJANJU DISKRIMINACIJE
Za postizanje ispunjenja posebnog cilja Unaprjeđenje suradnje s organizacijama civilnog društva i medijima u zaštiti ljudskih prava i suzbijanja diskriminacije kroz dvije mjere provedeno je pet aktivnosti. 

Ured za udruge, unutar mjere 4.1. Poticati održiv i dugoročan razvoj organizacija civilnog društva koje štite i promiču ljudska prava na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15., 37/21.) izrađuje Godišnja Izvješća o financiranju projekata i programa organizacija civilnog društva koja pokazuju kako se troše sredstva koje država izdvaja za projekte i programe udruga i ostalih organizacija civilnog društva iz javnih izvora. Zbog odgode izrade novog informacijskog sustava za praćenje i vrednovanje dodjele financijskih sredstava udrugama koje provode programe i/ili projekte od interesa za opće dobro, Izvješće za 2025. godinu još uvijek nije izrađeno. 
U okviru trinaestih po redu Dana otvorenih vrata udruga koji su se širom Hrvatske održali od 5. do 7. lipnja 2025., građani su imali priliku sudjelovati u više od 130 različitih događanja koja su udruge organizirale, a pregled svih prijavljenih događanja u sklopu Dana otvorenih vrata udruga 2025. nalazi na aplikaciji UdrugeInfo. U sklopu Dana otvorenih vrata udruga Ured za udruge Vlade Republike Hrvatske je također 5. lipnja 2025. organizirao konferenciju  „Uloga i doprinos udruga u održivom razvoju lokalne zajednice“ u Kući umjetnosti Arsen u Šibeniku. Na konferenciji je predstavljena dosadašnja uloga udruga i drugih organizacija civilnoga društva u području održivoga razvoja, kao i mogućnosti i izazovi koji se postavljaju pred naše društvo u ovom području. Konferenciju je uživo pratilo pedesetak gostiju, dok su ostali mogli pratiti događanje putem video prijenosa na YouTube kanalu Ureda za udruge  putem kojeg je zabilježeno oko 100 pregleda.
Ministarstvo pravosuđa, uprave i digitalne transformacije organiziralo je šest edukacija o digitalnoj pristupačnosti za Zajednicu saveza osoba s invaliditetom Hrvatske – SOIH, Udrugu dragovoljaca i veterana Domovinskog rata Republike Hrvatske (UDVDR RH) u Zagrebu, Kostreni i Šibeniku, Hrvatski savez gluhih i nagluhih i Udrugu invalida rada Grada Zagreba.
Institucionalna podrška je specifičan oblik ulaganja Nacionalne zaklade za razvoj civilnoga društva (u daljnjem tekstu: Nacionalna zaklada) za stabilizaciju i razvoj udruga registriranih u Republici Hrvatskoj, a dodjeljuju se u nekoliko kategorija uz uvjet da udruge svojim aktivnostima doprinose promjenama u društvu u svom području djelovanja ili više područja djelovanja te ispunjavaju organizacijsko-financijske kriterije propisane natječajem. Nacionalna zaklada raspisuje specifične natječaje svake godine za dodjelu institucionalne podrške i to u sljedećim područjima: demokratizacija i društveni razvoj (za udruge koje su bile korisnice institucionalne podrške u prethodnim razdobljima); demokratizacija i društveni razvoj (za udruge koje nisu bile korisnice institucionalne podrške u prethodnim razdobljima); udruge osoba s invaliditetom;  udruge iz Domovinskoga rata; udruge umirovljenika; udruge za zaštitu okoliša, prirode i ekološke održivosti U navedenim kategorijama, u kojima se nalaze i udruge koje djeluju u području zaštite i promicanja ljudskih prava i suzbijanja diskriminacije, ulaže se u  organizacijski razvoj udruga, ali se ne financiraju programske i projektne aktivnosti. Tijekom 2025. godine, Nacionalna zaklada je, kroz četiri raspisana natječaja financirala 90 organizacija civilnog društva, a provedba institucionalnih podrški započela je 1. siječnja 2026. godine.
Agencija za elektrnoničke medije u okviru mjere 4.2. Osiguravanje slobodnog medijskog prostora i jačanje profesionalnog rada novinara i aktivnosti dodjele sredstava Fonda za poticanje pluralizma i raznovrsnosti elektroničkih medija u 2025. godini u okviru kategorije nacionalne manjine u Republici Hrvatskoj raspisala je tri javna natječaja za raspodjelu sredstava Fonda. Na navedenim natječajima nakladnicima televizije i radija, pružateljima elektroničkih publikacija (neprofitnim i komercijalnim) te neprofitnim proizvođačima audio i/ili audiovizualnog programa za kategoriju programa Nacionalne manjine u Republici Hrvatskoj dodijeljeno je 213.522,13 eura. Od navedenog iznosa dodijeljeno je 91.385,78 eura za ukupno 26 radio emisija na navedenu temu, 27.904,58 eura za četiri sadržaja elektroničkih publikacija, 6.000,00 eura za jedan sadržaj neprofitnog proizvođača audio i/ili audiovizualnog sadržaja koje se odnose na nacionalne manjine te 79,441.21 eura za tri televizijske emisije.

PROVEDBA AKTIVNOSTI POSEBNOG CILJA 1. POBOLJŠANJE UČINKOVITOSTI JAVNE UPRAVE I PRAVOSUĐA ZA DJELOVANJE U PODRUČJU ZAŠTITE LJUDSKIH PRAVA

Svrha provedbe mjera i aktivnosti je:
· dugoročno pridonijeti razvoju kompetencija potrebnih za učinkovito djelovanje u području zaštite ljudskih prava, s posebnim naglaskom na razvoj kompetencija mladih i budućih stručnjaka koji se u svom radu susreću s ranjivim društvenim skupinama
· osigurati konačno rješavanje svih slučajeva osoba nestalih u Domovinskom ratu te pronalazak, ekshumacije, identifikacije i dostojne pokope žrtava iz masovnih, pojedinačnih i asanacijskih grobnica
· osigurati kontinuirano osposobljavanje i usavršavanje javnih i državnih službenika radi što uspješnijeg ostvarenja mjera i provedbe aktivnosti tijela državne uprave u području zaštite i promicanja ljudskih prava kao i stvaranje preduvjeta za međusektorsku suradnju i razvoj u ovom području djelovanja
Ostvarene vrijednosti pokazatelja uspješnosti   
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Udio preporuka pučke pravobraniteljice po kojima su javnopravna tijela učinkovito postupala tijekom 12 mjeseci
	43 % (2021.)
	73 % (2027.)
	59 %

	OI.02.14.83 Broj predmeta Europskog suda za ljudska prava u postupku izvršenja
	80 (2022.)
	78 (2027.)
	60



Ured za ljudska prava i prava nacionalnih manjina Vlade Republike Hrvatske, u skladu s propisanim djelokrugom, prati provedbu preporuka pučkog pravobranitelja u cilju jačanja sustava zaštite ljudskih prava te koordinira izradu izvješća o njihovoj provedbi. Izvješće o provedbi preporuka pučke pravobraniteljice za 2024. godinu dostupno je na sljedećoj poveznici: https://ljudskaprava.gov.hr/zastita-i-promicanje-ljudskih-prava/597

Analiza provedbe preporuka u trogodišnjem razdoblju njihova praćenja upućuje na određeni napredak. Naime, udio preporuka koje su provedene ili su u fazi provedbe u prethodnim je izvješćima kontinuirano rastao – s 45,9 % u 2022. godini na 58,4 % u 2023. godini, dok u ovom izvještajnom razdoblju iznosi 59 %. Takav trend ukazuje na postupno jačanje razine provedbe preporuka te na povećanu spremnost nadležnih tijela i institucija da kroz svoje djelovanje odgovore na nalaze i preporuke pučke pravobraniteljice.

Prema podacima Odbora ministara Vijeća Europe za izvršenje (OMVE) broj predmeta u postupku izvršenja po konačnim presudama Europskog suda za ljudska prava (u daljnjem tekstu: ESLJP) u odnosu na Republiku Hrvatsku je 60 predmeta (56 presude i 4 prijateljska rješenja), od kojih je 34 vodećih predmeta (što najčešće znači da se radi o prvi puta utvrđenoj povredi) i 22 ponavljajućih (što znači da je istovrsna povreda već utvrđena u ranijim presudama ESLJP u odnosu na RH).[footnoteRef:2] [2:  Podaci dostupni na: https://www.coe.int/en/web/execution/croatia

] 


MJERA 1.1. Unaprijediti međuresornu suradnju i koordinaciju sustavom zaštite ljudskih prava
Aktivnost 1.1.1. Koordinacija provedbe strateškog okvira na nacionalnoj razini 
Nositelj provedbe: Ured za ljudska prava i prava nacionalnih manjina
Sunositelj provedbe: Hrvatska zajednica županija
Tijekom 2025. godine Ured za ljudska prava i prava nacionalnih manjina je započeo proces prikupljanja podatak o novoizabranim predstavnicima županijskih koordinacija. Nakon lokalnih izbora u lipnju 2025., do kraja 2025. godine imenovano je 14 županijskih koordinacija za ljudska prava ili tijela skupštine koji obavljaju slične poslove na području županije. Nakon što se prikupe sva imenovanja (ili očitovanja) adresar županijskih koordinacija bit će objavljen na mrežnoj stranici Ureda za ljudska prava i prava nacionalnih manjina.
	POKAZATELJI PROVEDBE i POKAZATELJI uspješnosti provedbe
	Prikupljeni podaci o novo osnovanih županijskim koordinacijama
	Broj sastanaka županijskih koordinacija

	

	Planirani i ostvareni ishodi za pokazatelje provedbe u 2025. godini
	14 imenovanja
	0
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A681000 -  Administracija i upravljanje
	/
	/

	ROK PROVEDBE AKTIVNOSTI
	IV. kvartal 2025.



Aktivnost 1.1.2. Koordinacija periodičnih izvještavanja o stanju ljudskih prava na europskoj razini (VE, EU) 

Nositelj provedbe: Ured za ljudska prava i prava nacionalnih manjina
Vezano uz međunarodnu suradnju, predstavnici Ureda za ljudska prava i prava nacionalnih manjina (u daljnjem tekstu: ULJPPNM) sudjelovali su u aktivnostima tijela Vijeća Europe, gdje je Upravni odbor za antidiskriminaciju, raznolikost i uključivanje (CDADI) kao cilj u narednom periodu odredio izradu studije o identificiranju dobrih praksi i ponavljajućim problemima u državama članicama u području zaštite regionalnih ili manjinskih jezika. Za praćenje izrade studije osnovana je Radna skupina za nacionalne manjine, u kojoj su predstavnici Republike Hrvatske djelatnici ULJPPNM-a. Radna skupina se sastajala isključivo u virtualnom obliku te su u 2025. godini održana 4 sastanka (9. travnja, 12. svibnja, 3. listopada i 5. studenog). Studija je u 2025. godini dovršena, a posebno je razmatrano moguće proširenje ratifikacijskih instrumenata u odnosu na Europsku povelju o regionalnim ili manjinskim jezicima. Ravnatelj Ureda za ljudska prava i prava nacionalnih manjina je tijekom 2025. sudjelovao na sastancima Upravnog odbora za antidiskriminaciju, raznolikost i uključenost Vijeća Europe (CD ADI) 1.-3. srpnja i 18.-20. studenog 2025. u Strasbourgu. U okviru 6. ciklusa izvještavanja o provedbi Okvirne konvencije za zaštitu nacionalnih manjina, Ured za ljudska prava i prava nacionalnih manjina je suorganizirao posjet predstavnika Odbora sručnjaka Republici Hrvatskoj te, 12. i 13. lipnja 2025. godine, sastanak s nadležnim tijelima. Nastavno na posjet, ULJPPNM je priredio odgovore na dodatna pitanja Odbora stručnjaka te ih dostavio Vijeću Europe 23. srpnja 2025. godine. Također, ULJPPNM je sudjelovao u izradi Prijedloga zaključka o prihvaćanju Odgovora RH na preporuke za hitno djelovanje iz Sedmog izvješća Odbora stručnjaka o provedbi Europske povelje o regionalnim ili manjinskim jezicima od strane RH koji je Vlada Republike Hrvatske usvojila na sjednici održanoj 21. kolovoza 2025. godine.
U okviru međunarodnih aktivnosti nastavljena je i međunarodna suradnja s tijelima Vijeća Europe (ADI ROM), Organizacije za europsku suradnju i sigurnost (OESS), Uredom za demokratske insitucije i ljudska prava (ODIHR), drugim mrežama (EURoma) i organizacijama te su postignuća Vlade Republike Hrvatske i ULJPPNM-a redovito prezentirana i na međunarodnoj razini. Ravnatelj ULJPPNM-a sudjelovao je u Strasbourgu na 11. sastanku skupine stručnjaka za Rome Vijeća Europe (ADI-ROM) održanom 1. i 2. travnja 2025. te na 12. sastanku održanom 14. i 15. listopada 2025. godine. 
Predstavnici ULJPPNM, u svojstvu Nacionalne kontakt točke za Rome, sudjelovali su na 25. (mrežnom) sastanku Nacionalnih kontakt točaka 20. ožujka 2025. te na 26. sastanku održanom 3. listopada u Bruxellesu, a zajedno s predstavnicima drugih nadležnih tijela i romskog civilnog društva i na 18. sastanku Europske Platforme za uključivanje Roma, održanom u Bruxellesu, 2. listopada 2025. godine. Predstavnici ULJPPNM-a su također sudjelovali u izradi pripremnih dokumenata te Prijedloga zaključaka Vijeća EU o poboljšanju dostupnosti usluga zbog smanjenja teritorijalnih nejednakosti i promocije socijalnog uključivanja. Ured za ljudska prava i prava nacionalnih manjina je 30. lipnja 2025. godine dostavio Europskoj komisiji Izvješće o provedbi Okvira EU za uključivanje Roma za razdoblje od 1. lipnja 2023. do 30. ožujka 2025. godine.
Predstavnici ULJPPNM-a sudjelovali su na sastancima Odbora stručnjaka za seksualnu orijentaciju i rodni identitet i izražavanje (ADI-SOGIEST) Vijeća Europe, 21-22. svibnja 2025. te 28.-29. listopada 2025. godine u Strasbourgu kada u usvojene Preporuke Vijeća Europe o jednakosti i pravima za interspolne osobe. Preporuke teže povećavanju razumijevanja fenomena interspolnosti i pozicije interspolnih osoba u državama članicama Vijeća Europe koji su prema dostupnim istraživanjima bile podvrgavane medicinskim zahvatima s ciljem da interspolne osobe, a ponajprije njihova tijela, preuzmu oblik jednog od binarno definiranih spolova, čije nam je postojanje prihvatljivo i naoko razumljivo. Preporukama se zagovara pravo roditelja na pristup transparentnim i dostupnim informacijama o procedurama i medicinskim tretmanima nakon rođenja interspolnog djeteta, kao i zabranu medicinski nepotrebnih kirurških procedura (tzv. tretmana medicinske normalizacije) u zdravstvenim ustanovama, a koje se ponekad provode nad interspolnim osobama bez njihovog punog i informiranog pristanka.

Ured za ljudska prava i prava nacionalnih manjina sudjeluje i u radu međunarodnih radnih tijela osnovanih na razini Europske unije kao i u radu međunarodnih organizacija. U 2025. godini predstavnici ULJPPNM-a sudjelovali su na dva sastanka službenika za vezu s Agencijom za temeljna prava (FRA): 23. -24.  travnja online i 16.-17. listopada 2025. godine u Beču. Tijekom godine održani su i sastanci Radne skupine Europske unije visoke razine za nediskriminaciju, jednakost i različitost (EU High Level Group on Non-Discrimination, Equality and Diversity); Podskupine za suzbijanje rasizma 6.-7. listopada 2025., Tjedan antirasizma u Briselu 18-19. ožujka, online sastanak Podskupine za podatke o jednakosti u okviru Radne skupine Europske unije visoke razine za nediskriminaciju, jednakost i različitost (Subgroup on Equality Data Collection), sastanak Podskupine za ravnopravnost LGBTIQ osoba u okviru Radne skupine Europske unije visoke razine za nediskriminaciju, jednakost i različitost (LGBTIQ Equality Subgroup) na kojima su sudjelovali predstavnici ULJPPNM-a.

Ured za ljudska prava i prava nacionalnih manjina je sudjelovao na svečanom obilježavanju 25. godina Povelje EU o temeljnim pravima u organizaciji Europske komisije u Briselu, 10. prosinca 2025. 
	POKAZATELJI PROVEDBE i POKAZATELJI uspješnosti provedbe
	Broj sastanaka Upravnog odbora za antidiskriminaciju, raznolikost i uključenost, pododbora i drugih tijela VE 

	Broj podnesenih periodičkih izvješća prema FRA i Europskoj komisiji o instrumentima EU za zaštitu ljudskih prava


	Broj podnesenih izvješća prema OSCE/ODIHR o zločinima mržnje


	Ostvareni ishodi za pokazatelje provedbe u 2025. godini
	10
	7
	1

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A777046 - Administracija i upravljanje
A513040 - Nacionalni plan zaštite i promicanja ljudskih prava i suzbijanje diskriminacije za razdoblje 2021. - 2027., izvor 11
	/
	/

	ROK PROVEDBE AKTIVNOSTI
	2025.



Aktivnost 1.1.3. Koordinacija periodičnih izvještavanja o stanju ljudskih prava na međunarodnoj razini

Nositelj provedbe: Ministarstvo vanjskih i europskih poslova
Sunositelji provedbe: Ministarstvo pravosuđa, uprave i digitalne transformacije, Ministarstvo rada, mirovinskoga sustava, obitelji i socijalne politike, Ministarstvo unutarnjih poslova, Ministarstvo zdravstva, Ministarstvo hrvatskih branitelja, Ministarstvo kulture i medija,  Ministarstvo zaštite okoliša i zelene tranzicije, Ministarstvo znanosti, obrazovanja i mladih, Ured za ljudska prava i prava nacionalnih manjina, Ured za ravnopravnost spolova, Državno odvjetništvo Republike Hrvatske
Odlukom Vlade Republike Hrvatske, Ministarstvo vanjskih i europskih poslova (u daljnjem tekstu: MVEP) obavlja poslove koordinacije izrade nacionalnih izvješća sukladno međunarodnim dokumentima u području ljudskih prava (paktovi, konvencije i protokoli), dok su za inicijalno prikupljanje podataka i izradu izvješća nadležna resorna tijela državne uprave koja u tu svrhu mogu osnovati i radnu skupinu. 
Također, MVEP je nositelj izrade nacionalnog izvješća prema Univerzalnom periodičkom pregledu Vijeća za ljudska prava (u daljnjem tekstu: UPR) Ujedinjenih naroda, kao i njegovih među-izvješća (sukladno dobrovoljnom doprinosu Republike Hrvatske), a koje dokumente priprema temeljem dostavljenih podataka nadležnih tijela iz područja njihovih djelokruga. Stoga je na temelju preporuka država članica Ujedinjenih naroda (u daljnjem tekstu: UN) upućenih Hrvatskoj u trećem ciklusu UPR-a, a u uskoj suradnji sa svim nadležnim resorima (te s civilnim društvom i akademskom zajednicom), MVEP izradilo nacrt nacionalnog izvješća prema UPR-u koje je Vlada Republike Hrvatske usvojila svojim zaključkom dana 30. srpnja 2025. Izvješće je izrađeno u koordinaciji Ministarstva vanjskih i europskih poslova i: Ministarstva pravosuđa, uprave i digitalne transformacije; Ministarstva unutarnjih poslova; Ministarstva znanosti, obrazovanja i mladih; Ministarstva rada, mirovinskoga sustava, obitelji i socijalne politike; Ministarstva hrvatskih branitelja; Ministarstva zaštite okoliša i zelene tranzicije; Ministarstva zdravstva; Ministarstva kulture i medija; Ureda za ljudska prava i prava nacionalnih manjina; Ureda za ravnopravnost spolova i Državnog odvjetništva Republike Hrvatske. Provedena je interaktivna rasprava s civilnim društvom 10. travnja 2025. godine. Izvješće je u srpnju 2025. usvojila Vlada RH te je u kolovozu 2025. dostavljeno UN-u, a potom je u studenom 2025. MVEP koordiniralo njegovo predstavljanje u okviru UPR-a na Vijeću za ljudska prava u Ženevi (Izvještaji su dostupni na engleskom i hrvatskom jeziku: https://mvep.gov.hr/vanjska-politika/multilateralni-odnosi/ljudska-prava/univerzalni-periodicni-pregled-stanja-ljudskih-prava/22714).
 
Odbor UN-a za gospodarska, socijalna i kulturna prava (CESCR) zaključio je razmatranje drugog periodičnog izvješća Republike Hrvatske o primjeni Međunarodnog pakta o gospodarskim, socijalnim i kulturnim pravima na svojoj 77. sjednici održanoj u veljači 2025. godine. Zaključna razmatranja Odbora dostupna su na sljedećoj poveznici: https://tbinternet.ohchr.org/_layouts/15/treatybodyexternal/Download.aspx?symbolno=E%2FC.12%2FHRV%2FCO%2F2&Lang=en.
	POKAZATELJI PROVEDBE i POKAZATELJI uspješnosti provedbe
	
Broj posjeta posebnih izvjestitelja Vijeća za ljudska prava
	Broj podnesenih periodičkih izvješća ugovornim tijelima prema međunarodnim instrumentima za zaštitu ljudskih prava
	

	Planirani i ostvareni ishodi za pokazatelje provedbe u 2025. godini
	0
	2
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A777046 –
Administracija i upravljanje
	/
	/

	ROK PROVEDBE AKTIVNOSTI
	IV. kvartal 2025.



Aktivnost 1.1.4. Suradnja Savjeta za ljudska prava i županijskih koordinacija za ljudska prava 

Nositelji provedbe: Ured za ljudska prava i prava nacionalnih manjina 
Aktivnost nije provedena. 
Lokalni izbori (Zakon o lokalnim izborima, “Narodne novine” broj 144/12., 121/16., 98/19., 42/20., 144/20., 37/21.) za članove predstavničkih tijela jedinica lokalne i područne (regionalne) samouprave, izbori općinskih načelnika, gradonačelnika i župana te njihovih zamjenika i izbori zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda održani su u svibnju 2025. godine. Stoga je postupak imenovanja novih županijskih koordinacija započeo u IV. kvartalu 2025. godine.
Aktivnost 1.1.5. Koordinacija implementacije preporuke kao i odredbi međunarodnih i regionalnih mehanizama zaštite ljudskih prava
Nositelj provedbe: Ured za ljudska prava i prava nacionalnih manjina 
Aktivnost nije provedena.
Aktivnost održavanja tematskih sjednica Savjeta za ljudska prava te multilateralnih sastanaka s tijelima državne uprave nadležnim za izvještavanje o provedbi specifičnih mehanizama zaštite ljudskih prava nije provedena jer se tijekom 2025. godine nisu održavale sjednice Savjeta za ljudska prava.
Aktivnost 1.1.6. Stvaranje uvjeta za sistematizaciju radnih mjesta državnih službenika kao koordinatora za ljudska prava u tijelima državne uprave 

Nositelj provedbe:Ured zastupnika Republike Hrvatske pred Europskim sudom za ljudska prava
Aktivnost nije provedena.
Navedena aktivnost se odnosila na stvaranje organizacijskih i kadrovskih preduvjeta za uključivanje u sistematizaciju radnih mjesta državnih službenika koji obavljaju poslove suradnje s Uredom zastupnika Republike Hrvatske pred Europskim sudom za ljudska prava u pripremi predmeta za Europski sud za ljudska prava (u daljnjem tekstu: ESLJP) i u izvršenju presuda ESLJP-a (članovi Stručnog savjeta).
Novi Zakon o državnim službenicima i namještenicima ("Narodne novine" br. 155/23. i 85/24.), kao dio reforme javne uprave, uveo je kompetencijski model kao temelj za upravljanje ljudskim potencijalima. Posljedično, tijela državne uprave su tijekom 2025. donosila nove Pravilnike o unutarnjem redu koji obuhvaćaju, između ostalog i opis poslova. S obzirom na aktivnosti državnih tijela u izradi novih opisa poslova, kao i zbog nedostatka kadrovskih kapaciteta, Ured zastupnika Republike Hrvatske pred Europskim sudom za ljudska prava nije mogao realizirati planirane aktivnosti (održavanje sastanka, izrada opisa poslova i dostava prijedloga sistematizacije).

Aktivnost 1.1.7. Edukacije za djelatnike javne uprave i pravosuđa i ostalih tijela o zaštiti prava ranjivih skupina 

Nositelj provedbe: Državna škola za javnu upravu
Sunositelji provedbe: Ministarstvo rada, mirovinskoga sustava, obitelji i socijalne politike, Ministarstvo znanosti, obrazovanja i mladih, Ured za ljudska prava i prava nacionalnih manjina, Ured za ravnopravnost spolova, pučka pravobraniteljica i posebni/e pravobranitelji/ice, organizacije civilnog društva
Državna škola za javnu upravu u 2025. godini je organizirala jednu radionicu / edukaciju fokusiranu na osvještavanje sudionika o specifičnim izazovima, tj. diskriminaciji s kojom se suočavaju ranjive skupine. Djelatnici su informirani o najčešćim osnovama diskriminacije, ključnim aspektima postupanja koji osiguravaju zaštitu od diskriminatornog postupanja djelatnika javne uprave i pravosuđa te drugih tijela. Tijekom edukacije, sudionici su dobili informacije o relevantnim zakonima, propisima i politikama kojima se štite ljudska prava u Republici Hrvatskoj. Također se raspravljalo o najboljim praksama u pružanju podrške i zaštiti žrtava diskriminacije u javnoj upravi i pravosuđu. Zbog manjka interesa, druga planirana edukacija je otkazana.
	POKAZATELJI PROVEDBE i POKAZATELJI uspješnosti provedbe
	
Broj održanih edukacija 

	
Broj sudionika edukacije

	

	Ostvareni ishodi za pokazatelje provedbe u 2025. godini
	1
	26
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A677028
Provedba programa stručnog usavršavanja i izobrazbe
301,00 EUR
	/
	/

	ROK PROVEDBE AKTIVNOSTI
	2025.



Aktivnost 1.1.8. Praćenje provedbe preporuka iz godišnjih izvješća pučke pravobraniteljice i koordinacija izrade izvješća o njihovoj provedbi
Nositelj provedbe: Ured za ljudska prava i prava nacionalnih manjina
Ured za ljudska prava i prava nacionalnih manjina Vlade Republike Hrvatske (u daljnjem tekstu: ULJPPNM) u skladu s propisanim djelokrugom prati provedbu preporuka pučkog pravobranitelja/ice u cilju jačanja sustava zaštite ljudskih prava te koordinira izradu izvješća o njihovoj provedbi. Tijekom 2025. godine, ULJPPNM je održao dva sastanka s adresatima kojima su upućene preporuke u godišnjem izvješću o radu pučke pravobraniteljice za 2024. (13. lipnja, 28-29. listopada) te je potom unaprijeđen model praćenja provedbe preporuka uvođenjem komisijskog modela ispitivanja samoprocjene ispunjenosti preporuka. U izvješću o ispunjenosti preporuka pučke pravobraniteljice iz izvješća za 2024. objavit će se opisne samoprocjene dane na određenu preporuku kako bi cjelokupni postupak bio transparentniji i jasniji.
	POKAZATELJI PROVEDBE i POKAZATELJI uspješnosti provedbe
	
Broj održanih sjednica 

	
Broj izrađenih prijedloga/
dokumenata
	
Broj uspostavljenih okvira


	Ostvareni ishodi za pokazatelje provedbe u 2025. godini
	2
	1
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A513040 - Nacionalni plan zaštite i promicanja ljudskih prava i suzbijanje diskriminacije za razdoblje 2021. - 2027., izvor 11. 
	/
	/

	ROK PROVEDBE AKTIVNOSTI
	2025.



MJERA 1.2. Poboljšati zaštitu prava posebno ugroženih skupina građana u kriznim situacijama
Aktivnost 1.2.1. Provedba učinkovitih programa univerzalne prevencije nasilja u obitelji i nasilja nad ženama 
Nositelj provedbe: Ministarstvo unutarnjih poslova
Sunositelji provedbe: Jedinice lokalne uprave i samouprave, vijeća za prevenciju kriminaliteta te odgojno obrazovne ustanove, organizacije civilnog društva i dr.
U sklopu provedbe učinkovitih programa univerzalne prevencije nasilja u obitelji i nasilja nad ženama, Ministarstvo unutarnjih poslova, u suradnji s jedinicama lokalne i područne (regionalne) samouprave, vijećima za prevenciju kriminaliteta te odgojno obrazovnim ustanovama, organizacijama civilnog društva i drugim partnerima, provodilo je tijekom 2025. godine, kontinuirano i sustavno, brojne preventivne aktivnosti usmjerene na sprječavanje nasilja prema ženama, nasilja u obitelji, nasilja među mladima te izgradnju kulture nenasilja i tolerancije. Tijekom 2025. godine, Ministarstvo unutarnjih poslova u suradnji s partnerima provodilo je tematske preventivne aktivnosti u sklopu projekta „Živim život bez nasilja “,nacionalni preventivni projekt koji se provodi od 2010. godine. Ovaj projekt je usmjeren na sprječavanje nasilja prema ženama, nasilja u obitelji, nasilja među mladima te izgradnju kulture nenasilja i tolerancije. U sklopu projekta tijekom 2025. godine, održano je 751 predavanje, a kojima je obuhvaćeno 19.394 učenika osnovnih i srednjih škola. 
U sklopu spomenutih preventivnih aktivnosti organizirane su tematske javne manifestacije, interaktivne edukativne radionice s djecom i mladima, okrugli stolovi i tribine te druge preventivno edukativne aktivnosti koje imaju za cilj senzibilizaciju i osvješćivanje građana o potrebi prijave nasilja kao i senzibilizaciju i edukaciju žena ali i drugih potencijalnih ranjivih skupina, primjerice žena starije životne dobi te osoba s invaliditetom.
Nadalje, u svibnju 2025. godine, Ministarstvo unutarnjih poslova je organiziralo stručni skup „Od klika do udarca - granica koja nestaje “, koji je okupio vodeće stručnjake iz područja psihologije, obrazovanja, prava i policijskog sustava s ciljem jačanja međuresorne suradnje i osnaživanja zajedničkog djelovanja kako bi se stvorilo sigurnije okruženje, kako u digitalnom tako i u stvarnom prostoru.
	POKAZATELJI PROVEDBE i POKAZATELJI uspješnosti provedbe
	Broj održanih javnih
događanja
	Broj sudionika
	

	Ostvareni ishodi za pokazatelje provedbe u 2025. godini
	5
	500
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131
Administracija i upravljanje
	/
	/

	ROK PROVEDBE AKTIVNOSTI
	Kontinuirano tijekom 2025.



Aktivnost 1.2.2. Edukacija osoba muškog spola s ciljem njihove senzibilizacije na temu sprječavanja nasilja prema ženama kao i na temu rodne jednakosti i ravnopravnosti spolova u suradnji s organizacijama civilnog društva
Nositelj provedbe: Ministarstvo unutarnjih poslova
Sunositelji provedbe: Jedinice lokalne uprave i samouprave, vijeća za prevenciju kriminaliteta te odgojno obrazovne ustanove, organizacije civilnog društva i dr. 
Ministarstvo unutarnjih poslova u suradnji s jedinicama lokalne i područne (regionalne) samouprave te vijećima za prevenciju kriminaliteta, organizacijama civilnog društva i zainteresiranim drugim partnerima je tijekom 2025. godine kontinuirano provodilo brojne preventivne aktivnosti namijenjene osobama muškog spola koje su usmjerene na promicanje svijesti o važnosti prevencije nasilja nad ženama, isključivanju svih oblika nasilnog ponašanja kao i o rodnoj jednakosti i ravnopravnosti spolova. Ujedno, tijekom 2025. godine, u suradnji s partnerima, Ministarstvo unutarnjih poslova je provodilo tematske preventivne aktivnosti u sklopu preventivnog projekta „Lily“, koji ima multimodularni karakter i provodi se na području Republike Hrvatske, sustavno jačajući suradnju nadležnih državnih tijela, organizacija civilnog društva, pravnih osoba i drugih društveno odgovornih osoba. Cilj ovog projekta je koordinirano i zajednički doprinositi sprječavanju svih oblika nasilja nad ženama.
Tijekom 2025. godine provedeno je više od 700 različitih preventivnih aktivnosti policije i partnerskih institucija u svim županijama Republike Hrvatske, kojima je obuhvaćeno više od 8.000 građana, i to: 261 predavanje za učenike, kojima je obuhvaćeno 5.649 učenika, 312 predavanja za odrasle, kojima je obuhvaćeno 2.650 osoba, 17 stručnih skupova te više od 20 javnih manifestacija. 
Posebno ističemo edukativnu kazališnu predstavu „Vrijeme leptirica “, koja se tijekom 2025. godine izvodila u sklopu Projekta. Predstava na edukativan, emotivan i izravan način progovara o kompleksnosti nasilja, viktimizacije i stigmatizacije žena žrtava nasilja, kao i o važnosti pravovremene reakcije društva prilikom prijavljivanja nasilja. Iako se predstava bavi izrazito teškom temom femicida, njezina završnica nosi snažnu poruku optimizma, kroz isticanje primjera žena iz prošlosti i sadašnjosti koje su svojom snagom, mudrošću, upornošću i emancipacijom doprinijele napretku i boljitku čovječanstva. Predstava je nastala u suradnji Ministarstva unutarnjih poslova i društveno angažiranih akademskih umjetnika, s ciljem edukacije i senzibilizacije javnosti, a osobito mladih, kroz promicanje pozitivnih obrazaca ponašanja i jasnu poruku da je nasilje neprihvatljivo društveno ponašanje za koje ne postoji opravdanje. Završna poruka predstave glasi: „Ni jedna žrtva više, ni jedna žena manje“. 
Povodom obilježavanja Međunarodnog dana borbe protiv nasilja nad ženama (25. studenoga), na razini policijskih uprava organizirana su brojna tematska događanja policije i partnerskih institucija, među kojima izdvajamo:
· Policijska uprava ličko-senjska organizirala je okrugli stol „Kvalitetna međuresorna suradnja – garancija uspjeha u prevenciji nasilja nad ženama“, održan 25. studenoga 2025. godine u prostorijama Ličko-senjske županije.
· Policijska uprava zagrebačka sudjelovala je u kampanji Grada Zagreba i ZET-a o sigurnosti žena i djevojaka u javnom prijevozu, uz pojačanu prisutnost policijskih službenika u tramvajima i autobusima od 21. do 25. studenoga 2025. godine.
· U Informativnom centru za prevenciju kriminaliteta Policijske uprave primorsko-goranske, održana je radionica „Mladenačke veze: Ljubav sa stavom“ za srednjoškolce, u suradnji s Obiteljskim centrom, Područnom službom primorsko-goranskom i Centrom za pružanjem usluga u zajednici „Tić“ Rijeka. Cilj radionice bio je osvještavanje zdravih i nezdravih obrazaca ponašanja u mladenačkim vezama, s naglaskom na prevenciju budućeg obiteljskog nasilja.
· Policijska uprava karlovačka sudjelovala je na okruglom stolu „On line nasilje“, u organizaciji Ženske grupe Karlovac – KORAK.
· Policijska uprava međimurska obilježila je Međunarodni dan borbe protiv nasilja nad ženama sudjelovanjem u akciji „Orange the World – Her safety, our priority“, uz informativni punkt, podjelu materijala i savjetovanje građana, u suradnji s Domom za žrtve obiteljskog nasilja „Sigurna kuća“, Obiteljskim centrom Područne službe Međimurske i Povjerenstvom za ravnopravnost spolova Grada Čakovca.
· Policijska uprava varaždinska postavila je info pult u Varaždinu u suradnji s partnerskim institucijama, a potom je u kinu „Gaj“ održana besplatna projekcija filma „Samo kad se smijem“.
· Policijska uprava virovitičko-podravska sudjelovala je na okruglom stolu „Jačanje suradnje u pružanju podrške ženama žrtvama nasilja“, te organizirala informativne punktove u Virovitici i Pitomači u suradnji s Udrugom SOS Virovitica.
· Policijska uprava brodsko-posavska postavila je info pult u Novoj Gradiški te održala predavanja u osnovnoj školi Augusta Šenoe u Gudincima i srednjoj školi Antuna Matije Reljkovića u Slavonskom Brodu.
· Policijska uprava koprivničko-križevačka sudjelovala je na sjednici Županijskog tima te provela edukativne aktivnosti u više osnovnih škola.
· Policijska uprava istarska održala je radionicu „To nije ljubav“ za učenike Gospodarske škole u Umagu, u suradnji s Odjelom za podršku žrtvama i svjedocima Županijskog suda u Puli i Sigurnom kućom Istre.
· Policijska uprava osječko-baranjska provela je edukativna predavanja u sklopu projekata „Živim život bez nasilja“ i „Lily“, te stručna predavanja pod nazivom „Snaga podrške – razumijevanje i osnaživanje žrtava“. 
· I ostale policijske uprave diljem Republike Hrvatske tijekom razdoblja “16 dana aktivizma protiv nasilja nad ženama” provele su brojne stručne, preventivne i promotivno-edukativne aktivnosti, čime je dodatno naglašena važnost zajedničkog i kontinuiranog djelovanja u borbi protiv nasilja nad ženama.
Također, povodom obilježavanja Nacionalnog dana borbe protiv nasilja nad ženama, 22. rujna 2025. godine na Policijskoj akademiji „Prvi hrvatski redarstvenik“ održan je okrugli stol na temu „Ubojstva žena u Republici Hrvatskoj“, u sklopu kojeg su predstavljeni rezultati istraživanja ubojstava žena u Republici Hrvatskoj 2016.-2024., pod nazivom „Istraživanje femicida u Hrvatskoj“.

	POKAZATELJI PROVEDBE i POKAZATELJI uspješnosti provedbe
	Broj održanih javnih
događanja
	Broj sudionika
	

	Ostvareni ishodi za pokazatelje provedbe u 2025. godini
	10
	500
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131
Administracija i upravljanje
	/
	/

	ROK PROVEDBE AKTIVNOSTI
	Kontinuirano tijekom 2025.



Aktivnost 1.2.3. Provedba postupka uključivanja djece tražitelja međunarodne zaštite u obrazovni sustav Republike Hrvatske i provedba psihosocijalne potpore tražiteljima međunarodne zaštite kroz individualne i grupne razgovore
Nositelj provedbe: Ministarstvo unutarnjih poslova
Suradnik u provedbi: Hrvatski Crveni križ
U okviru projekta „Pružanje psihosocijalne podrške i usluga tražiteljima međunarodne zaštite“, kojeg u prihvatilištima u Zagrebu i Kutini provodi Hrvatski Crveni križ, dio aktivnosti usmjeren je na osiguranje podrške prilikom uključivanja djece tražitelja međunarodne zaštite u obrazovni sustav Republike Hrvatske s ciljem jačanja njihove socijalne uključenosti te smanjenja zaostajanja u redovnom školovanju. Podrška uključuje: pomoć djeci tražiteljima međunarodne zaštite pri upisu u školu i učenju; održavanje radionica učenja hrvatskog jezika; praćenje napredovanja djece tražitelja međunarodne zaštite na dnevnoj bazi; podrška roditeljima tijekom odlaska na roditeljske sastanke u školama te suradnja s drugim institucijama koje rade sa školskom djecom.
	POKAZATELJI PROVEDBE i POKAZATELJI uspješnosti provedbe
	Broj djece tražitelja međunarodne zaštite uključenih u obrazovni sustav
	
	

	Ostvareni ishodi za pokazatelje provedbe u 2025. godini
	28
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	K879023 Fond za azil, migracije i integraciju 2021.
Izvor 12
750,00 EUR

	K879023 Fond za azil, migracije i integraciju 2021.-2027.
Izvor 575
2.250,00 EUR
	/

	ROK PROVEDBE AKTIVNOSTI
	2025.



Aktivnost 1.2.4. Provedba programa usavršavanja i obuke za službenike Službe za prihvat i smještaj tražitelja međunarodne zaštite i Službe za međunarodnu zaštitu
Nositelj provedbe: Ministarstvo unutarnjih poslova
Tijekom 2025. godine, službenici Ministarstva unutarnjih poslova su redovito sudjelovali na edukacijama vezanim uz područje prihvata, rada s djecom, žrtvama seksualno i rodno uvjetovanog te drugih oblika nasilja, žrtvama trgovine ljudima, mentalnog zdravlja te izradu europskih projekata i primjenu Pakta o azilu i migracijama.
U nastavku navodimo sljedeće edukacije i radionice na kojima su sudjelovali službenici: 
· „Seksualno i reproduktivno zdravlje i prava, rodno uvjetovano nasilje i rodno osjetljiv pristup” u organizaciji Médecins du Monde
· „Osvještavanje vrijednosti za djelovanje i promjenu”, u organizaciji Médecins du Monde
·  „Podrška djeci i obitelji u migracijama u procesu zaštite i integracije u Hrvatskoj“,  u organizaciji UNICEF-a  
·  „Osiguravanje kulturološki osjetljivih usluga rane intervencije u djetinjstvu djeci i obiteljima migranata“- Okrugli stol pod nazivom: “Izazovi i prilike u razvoju udomiteljstva za djecu bez pratnje u Republici Hrvatskoj”, u organizaciji UNICEF-a  i udruge HURID (Hrvatske udruge za ranu intervenciju u djetinjstvu)
·  „Rani razvoj djece i prepoznavanje razvojnih odstupanja“, u organizaciji Médecins du Monde
·  „Pravni okvir za osobe u migracijama s naglaskom na pravo na zdravlje“, u organizaciji Médecins du Monde  i Hrvatskog pravnog centra 
·  „Zaštita djece bez pratnje iz recentne prakse aktera u sustavu azila“, u organizaciji Hrvatskog pravnog centra (Koordinacija za azil)
· ''Kratkotrajna grupna intervencija za tražitelje međunarodne zaštite i ostale osobe u migracijama – trening za stručnjake'', u organizaciji Médecins du Monde
· „Podrška mentalnom zdravlju i psihosocijalna podrška u kriznim situacijama“, u organizaciji  Hrabrog telefona
· „Edukacija o radu s zajednicama“, u organizaciji UNHCR-a (Visokog povjerenika Ujedinjenih naroda za izbjeglice)
· „Tečaj osnovnih postupaka održavanja života uz upotrebu automatskog vanjskog defibrilatora“, u organizaciji Hrvatskog Crvenog križa 
· „Pravni i strateški okvir javne nabave, provedba postupka javne nabave, izvršenje ugovora i nadzor u okviru nabava sufinanciranih iz fondova Europske unije“, tvrtke PJR Consulting (Projekt jednako razvoj d.o.o. Zagreb)
· „Svijest o mentalnom zdravlju i upravljanje krizama”,  u organizaciji Médecins du Monde
· „Put k osnaživanju: unaprjeđenje usluga za djecu u pokretu“,  u organizaciji Centra za nestalu i zlostavljanu djecu i Ureda UNICEF-a za Hrvatsku
· „Obuka o rodno uvjetovanom nasilju, zaštiti od seksualne eksploatacije i zlostavljanja, zaštiti od trgovine ljudima i komunikaciji sa zajednicama“,  u organizaciji UNHCR-a
· „Novi Pakt o migracijama i azilu i aktualnosti u sudskoj praksi“, u organizaciji Hrvatskog pravnog centra, Pravosudne akademije i UNHCR-a
· „Osnove nomotehnike“, u organizaciji Državne škole za javnu upravu 
· „Upravljanje vremenom“, u organizaciji Državne škole za javnu upravu

Ujedno, navodimo i sljedeće edukacije koje su pohađali službenici u 2025. godini: 
·   Edukacija „Trgovanje ljudima“, u organizaciji Centra za žene žrtve rata – Rosa 
·   Unaprjeđenje provedbe projekata u sklopu Programa AMIF (Fond za azil, migracije i 
  integraciju), ISF (Fonda za unutarnju sigurnost) i BMVI 2021.-2027 (Fond za
  integrirano upravljanje granicama, Instrument za financijsku potporu u području
  upravljanja granicama i vizne politike) 
·   Edukacije u organizaciji UNICEF-a:
· konferencija „Podrška djeci i obiteljima u migracijama u procesu zaštite i integracije u Hrvatskoj“ 
· validacijska radionica „Od politike do prakse: Socijalna zaštita za djecu i obitelji u migracijama u Hrvatskoj“ 
· okrugli stol: Sustavi upravljanja informacijama o zaštiti djece 
· Radionica na temu analiza prvostupanjskih odluka u organizaciji UNHCR-a i Hrvatskog pravnog centra
· „Pravni i strateški okvir javne nabave, provedba postupka javne nabave, izvršenje ugovora i nadzor u okviru nabava sufinanciranih iz fondova Europske unije“ tvrtke PRJ Consulting (Projekt jednako razvoj d.o.o. Zagreb)
	POKAZATELJI PROVEDBE i POKAZATELJI uspješnosti provedbe
	
Broj edukativnih aktivnosti
	
Broj educiranih službenika
	

	Ostvareni ishodi za pokazatelje provedbe u 2025. godini
	
23
	
39
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 Administracija i upravljanje
72,00 EUR
	/
	/

	ROK PROVEDBE AKTIVNOSTI
	IV. kvartal 2025.



Aktivnost 1.2.5. Senzibilizacija i edukacija operativnih snaga sustava civilne zaštite
Nositelji provedbe: Ministarstvo unutarnjih poslova
Suradnici u provedbi:organizacije civilnog društva
Organizirane su edukacije pripadnika operativnih snaga sustava civilne zaštite o specifičnim potrebama i osjetljivostima ugroženih skupina, što uključuje obuku o pravima i potrebama osoba s invaliditetom koje je provedena u suradnji i partnerskom pristupu s relevantnim organizacijama civilnog društva, nevladinim organizacijama i drugim dionicima koji se bave zaštitom prava osoba s invaliditetom

	POKAZATELJI PROVEDBE i POKAZATELJI uspješnosti provedbe
	Broj održanih edukacija
	Broj educiranih polaznika
	

	Planirani/ostvareni ishodi za pokazatelje provedbe u 2025. godini
	4/4
	65/181
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	T 863009 Projekti
civilne zaštite
Izvor 12
29.000,00 EUR
	T 863009 Projekti
civilne zaštite
Izvor 51
184.000,00 EUR
	

	ROK PROVEDBE AKTIVNOSTI
	IV. kvartal 2025. godine



Aktivnost 1.2.6.  Analiza podataka o zdravstvenom statusu i o korištenju zdravstvene zaštite ekonomski uvjetovanih migranata i azilanata te osoba s invaliditetom 
Nositelj provedbe: Hrvatski zavod za javno zdravstvo
Suradnik u provedbi: Ministarstvo zdravstva
Iz već postojećih registara i baza podataka povezivanjem i daljnjom analizom podataka će se dobiti točniji uvid u zdravstveni status pojedinih ranjivih skupina. Planiraju se provesti dva istraživanja: Korištenje zdravstvene zaštite ekonomski uvjetovanih migranata i azilanata (2026.) te Korištenje zdravstvene zaštite osoba s invaliditetom (2027.), razvrstano po spolu.
	POKAZATELJI PROVEDBE i POKAZATELJI uspješnosti provedbe
	Broj provedenih analiza i istraživanja
	Broj objavljenih izvještaja
	Broj medijskih objava

	Ostvareni ishodi za pokazatelje provedbe u 2025. godini
	1
	1
	1

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	HZJZ A 884001 Administracija i upravljanje
100.000,00
	/
	/

	ROK PROVEDBE AKTIVNOSTI
	IV kvartal 2025.



Aktivnost 1.2.7.  Analiza podataka o zdravstvenom statusu i o korištenju zdravstvene zaštite ranjivih skupina 
Nositelj provedbe: Hrvatski zavod za javno zdravstvo
Suradnik u provedbi: Ministarstvo zdravstva
Iz postojećih registara i baza podataka povezivanjem i daljnjom analizom podataka će se dobiti točniji uvid u zdravstveni status pojedinih ranjivih skupina. Uz to, započet će se s uspostavom održive infrastrukture za standardizirano prikupljanje i razmjenu relevantnih podataka i provedbu analiza u odnosu na zdravstveni status i korištenje zdravstvene zaštite pojedinih ranjivih skupina (kao što su osobe s problemom ovisnosti). U sklopu navedenih aktivnosti, uspostavljen je prošireni Registar ovisnosti za praćenje osoba koje su na liječenju ovisnosti o drogama, alkoholu, kockanju i videoigrama, a prikupljanje podataka je započelo tijekom 2025. god.

	POKAZATELJI PROVEDBE i POKAZATELJI uspješnosti provedbe
	Broj provedenih analiza i istraživanja
	Broj objavljenih izvještaja
	Broj medijskih objava

	Ostvareni ishodi za pokazatelje provedbe u 2025. godini
	3
	3
	2

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	HZJZ A 884001 Administracija i upravljanje
68.480,00
	/
	/

	ROK PROVEDBE AKTIVNOSTI
	IV kvartal 2025.



MJERA 1.3. Povećati učinkovitost izvršenja presuda Europskog suda za ljudska prava 

Ovom mjerom nastoji se razviti i primijeniti niz ciljanih edukativnih aktivnosti za ključne dionike u javnoj upravi i pravosuđu kako bi se prvo ubrzalo izvršenje postojećih presuda, a onda i prevenirao neželjeni ishod pokretanja postupaka protiv Republike Hrvatske pred Europskim sudom za ljudska prava.
Aktivnost 1.3.1. Edukacije članova Stručnog savjeta za izvršenje presuda i odluka Europskog suda za ljudska prava
Nositelj provedbe: Ured zastupnika Republike Hrvatske pred Europskim sudom za ljudska prava
Dana 9. prosinca 2025. održan je 14. sastanak Stručnog savjeta za izvršenje presuda i odluka Europskog suda za ljudska prava (u daljnjem tekstu: Savjet), međuresornog i međuinstitucionalnog tijela nadležnog za predlaganje mjera izvršenja presuda Europskog suda za ljudska prava (u daljnjem tekstu: ESLJP) i praćenja provedbe istih. Uz zastupnicu RH pred ESLJP, nacionalnu koordinatoricu izvršenja i predsjednicu Savjeta, na sastanku su sudjelovale pomoćnice zastupnice te članovi i/ili zamjenici članova Savjeta, odnosno 30 predstavnika iz 21 tijela. Sastanak s edukativnom i informativnom svrhom ističe važnost učinkovitog izvršenja kao alata prevencije budućih povreda ljudskih prava. Zastupnica je podsjetila kako država sama odlučuje o izboru mjera izvršenja za koje smatra da će učinkovito adresirati povrede, te je stoga važno prepoznati uzroke povrede kako je to ESLJP utvrdio u presudama, a potom djelovati promptno u poduzimanju odgovarajućih mjera kojima se te povrede otklanjaju. Za to je važna kontinuirana suradnja nadležnih tijela i razmjena informacija s Uredom zastupnika. Stoga je pozvala članove Savjeta da samoinicijativno dostavljaju informacije o mjerama izvršenja. Pozvala je i na suradnju tijela međusobno, posebice kod predmeta koji zahtijevaju sveobuhvatniji pristup u izvršenju i mjere od strane više nadležnih tijela. Kao pozitivan primjer istaknula je suradnju tijela vezano uz predmete neodgovarajućih uvjeta u zatvorima, te s tim u vezi održan zajednički sastanak predstavnika nekoliko tijela u Lepoglavi početkom 2024., uključujući Državno odvjetništvo Republike Hrvatske, Ministarstvo pravosuđa, uprave i digitalne transformacije, tijela zatvorskog sustava te Ured zastupnika Republike Hrvatske pred Europskim sudom za ljudska prava. Nastavno na sastanak, s Centrom za izobrazbu Ministarstva pravosuđa uprave i digitalne transformacije dogovoren je program izobrazbe za djelatnike zatvorskog sustava („Problematika predmeta zatvorskih uvjeta – poučci Europskog suda za ljudska prava i primjena u praksi“). Ujedno, sudionici sastanka su upoznati sa zatvaranjem nadzora Odbora ministara Vijeća Europe (u daljnjem tekstu: OMVE) nad izvršenjem Statileo grupe od sedam presuda ESLJP-a koja se odnosi na povredu prava vlasnika stanova u kojima su zaštićeni najmoprimci, a u izvršenju je od 2014. godine. Napredak izvršenja navedene grupe te učinkovitost poduzetih mjera razmatrano je na sastanku OMVE-a održanom 3. prosinca 2025., donošenjem i primjenom Zakona o načinu izvršenja presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr. („Narodne novine“ br. 36/24.). Pod pojačanim nadzorom je predmet M.H. i drugi protiv Hrvatske, u izvršenju od 2021., koji se odnosi na niz povreda vezanim uz neodgovarajući tretman migranata. Izvršenje ove presude je razmatrano na sastanku OMVE-a u lipnju 2025. Ocijenivši pojedine mjere izvršenja učinkovitima OMVE je zatvorio svoj nadzor nad izvršenjem u odnosu na povredu članak 3. Konvencije za zaštitu ljudskih prava i temeljnih sloboda (u daljnjem tekstu: Konvencija) vezano uz smještaj djece migranata u prihvatne centre za strance, te članak 34. Konvencije tj. prava na podnošenje zahtjeva pred ESLJP. U odnosu na potonje, OMVE je ocijenio učinkovitima poduzete mjere omogućavanja kontakata migranata s odvjetnicima u prihvatnim centrima za strance,te je s tim u vezi pozdravio i usklađenje prakse Ustavnog suda RH s Konvencijom. 
Drugi predmet pod pojačanim nadzorom je Petrović i dr. protiv Hrvatske, koja presuda je postala konačna u lipnju 2025., a odnosi se na povredu prava na poštovanje privatnog i obiteljskog života zbog propusta domaćih tijela pružiti vjerodostojne informacije o navodima podnositeljica da su njihova djeca nedugo po rođenju oteta iz državnih bolnica i dana na nezakonita posvajanja, između 1986. i 1994. ESLJP je u presudi dao indikaciju o smjeru izvršenja odnosno naveo potrebu donošenja zakonodavnog okvira (do lipnja 2026.) kojim bi se osigurala odgovarajuća pravna zaštita osobama u sličnoj situaciji. 
Većina tekućih predmeta izvršenja ili 22 predmeta odnosi se na neki oblik povrede prava na pošteno suđenje (članak 6. Konvencije), od čega je polovina presuda koje se odnose na ponavljajuće probleme, što je indikator dubljih problema koji ranije nisu odgovarajuće riješeni (predmeti neučinkovitih istraga, neodgovarajućih uvjeta u zatvorima, prekomjerne duljine sudskih postupaka i sl.).
Tijekom 2025., OMVE je zatvorio nadzor u 17 predmeta - 12 presuda (4 vodeće i 8 ponavljajućih) te 5 odluka o prijateljskom rješenju (nagodbi)). Izvršene presude: Statileo protiv Hrvatske (7), Cetinja protiv Hrvatske (povreda načela 'nema kazne bez zakona' zbog prekršajnog progona za djelo za koje je nastupila zastara), Hyett Perger Cvitanović protiv Hrvatske (povreda prava na pošteno suđenje zbog propusta dostave obavijesti podnositeljici) Ćehić protiv Hrvatske (neodgovarajuće postupanje policije i neučinkovita istraga s tim u vezi), Stojević protiv Hrvatske (povreda prava na mirno uživanje vlasništva zbog oduzimanja neprijavljenog novca carinskim vlastima prilikom prelaska državne granice i dodatno prekršajno kažnjavanje za isto) te presuda Merćep protiv Hrvatske (pretjerani formalizam županijskog suda koji je odbacio tužbu u parničnom postupku (kleveta) zbog neprijavljene tražbine u postupku predstečajne nagodbe).

	POKAZATELJI PROVEDBE i POKAZATELJI uspješnosti provedbe
	Broj članova Stručnog savjeta za izvršenje presuda i odluka Europskog suda za ljudska prava koji su sudjelovali na sastanku Stručnog savjeta
	Broj zatvorenih predmeta OMVE
	

	Ostvareni ishodi za pokazatelje provedbe u 2025. godini
	30
	17
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A860001 - Administracija i upravljanje
	/
	/

	ROK PROVEDBE AKTIVNOSTI
	IV. kvartal 2025.



Aktivnost 1.3.2. Sudjelovanje organizacija civilnog društva u praćenju izvršenja presuda Europskog suda za ljudska prava u odnosu na Republiku Hrvatsku 

Nositelj provedbe: Ured zastupnika Republike Hrvatske pred Europskim sudom za ljudska prava 

Sunositelj provedbe: Ured za udruge Vlade Republike Hrvatske 

Aktivnost nije provedena zbog kratkog roka provedbe nakon usvajanja Akcijskog plana zaštite i promicanja ljudskih prava za 2025. godinu.
MJERA 1.4. Unaprijediti kvalitetu i dostupnost obrazovanja za ljudska prava
Aktivnost 1.4.1. Edukacija studenata dva studijska programa Veleučilišta kriminalistike i javne sigurnosti na teme zaštite ljudskih prava i zločina iz mržnje 
Nositelj provedbe: Ministarstvo unutarnjih poslova
Sunositelj provedbe: Hrvatski pravni centar, Vrhovni sud Republike Hrvatske, Državno odvjetništvo Republike Hrvatske, Pravni fakultet u Zagrebu i dr.
Ministarstvo unutarnjih poslova u okviru obrazovnog djelovanja provodi edukativne aktivnosti na temu zaštite i promicanja ljudskih prava i na temu zločina iz mržnje u svrhu stjecanja i poboljšanja kompetencija sadašnjih i budućih policijskih službenika, studenata Veleučilišta kriminalistike i javne sigurnosti. Navedene teme zastupljene su u obrazovnom programu i znanstveno-istraživačkom radu Stručnog prijediplomskog studija Kriminalistike kroz kolegije: Uvod u pravni sustav i ustavno uređenje Republike Hrvatske i Kriminologija. (Napomena: kolegij „Istraživačka psihologija“ koji se navodi u Akcijskom planu ne izvodi se u okviru studijskog programa Veleučilišta kriminalistike i javne sigurnosti). Osim navedenih kolegija, predmetne teme su obuhvaćene i kroz druge kolegije Stručnog prijediplomskog studija Kriminalistike i to: Kazneno pravo, Uvod u kriminalistiku, Policijske ovlasti, Kriminalistička taktika, Kriminalistička psihologija, Kriminalističke metodike istraživanja organiziranog kriminaliteta, Sigurnost europskih granica i migracije, Sustav sigurnosti i nacionalna sigurnost Republike Hrvatske, Kriminalistička metodika istraživanja maloljetničke delikvencije i kriminaliteta na štetu djece, Kriminalistička metodika istraživanja obiteljskog nasilja i Prekršajno pravo. Zastupljenost navedenih tema provodi se i kroz kolegije Stručnog diplomskog studija Kriminalistike: Praktikum policijskog postupanja prema manjinskim i ugroženim skupinama u društvu (izborni predmet), Praktikum kaznenog procesnog prava (vježbe postupanja policije) te Primijenjena viktimologija (specifičnosti i prava žrtava zločina iz mržnje). Osim navedenih kolegija, predmetne teme su obuhvaćene i kroz druge kolegije Stručnog diplomskog studija Kriminalistike i to: Primjena Europske konvencije za zaštitu ljudskih prava i temeljnih sloboda u policiji, Kriminalističke metodike istraživanja složenih oblika organiziranog kriminaliteta, Migracije i kriminalitet, Nadzor nad radom policije, Kriminalistička metodika istraživanja složenog kriminaliteta na štetu djece.
Ministarstvo unutarnjih poslova, u okviru europskih programa i poziva Europske komisije "Citizens, Equality, Rights and Values programme - CERV-2023-EQUAL" prijavilo je projektni prijedlog pod nazivom "HUMAN" (proposal number: 101144913) u suradnji s partnerima iz Poljske, Francuske, Grčke i Cipra. Cilj Projekta je obuka i razmjena dobre prakse policijskih službenika u Europskoj uniji u području prevencije i suzbijanja rasizma, ksenofobije i diskriminacije manjinskih i drugih vulnerabilnih skupina. (Napomena: projektni prijedlog nakon evaluacije nije odobren, dakle Projekt nije pokrenut niti je proveden). Nadalje, Ministarstvo unutarnjih poslova sudjeluje u svojstvu partnera u projektu „REASON“ (Improved Response to Hate Speech through Legal Research, Advocacy and Training), odobrenom na natječaju Europske komisije CERV-2022-EQUAL, koji uključuje znanstveno istraživanje sudskih predmeta o govoru mržnje. Nositelj Projekta je Hrvatski pravni centar, a kao partneri sudjeluju, osim Ministarstva unutarnjih poslova, Vrhovni sud Republike Hrvatske, Državno odvjetništvo Republike Hrvatske, Pravni fakultet u Zagrebu i dr. Projekt se provodio u razdoblju od 2022. do 2025. godine.

	POKAZATELJI PROVEDBE i POKAZATELJI uspješnosti provedbe
	
Broj studenata obuhvaćenih nastavnim programom
	
Broj nastavnih sati

	

	Ostvareni ishodi za pokazatelje provedbe u 2025. godini
	
400
	
21
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131  
Administracija i upravljanje

	/
	/

	ROK PROVEDBE AKTIVNOSTI
	Kontinuirano 2025.



Aktivnost 1.4.2. Edukacija učenika i polaznika Policijske škole „Josip Jović“ na teme zaštite ljudskih prava i nediskriminacije
Nositelj provedbe: Ministarstvo unutarnjih poslova
Policijska škola „Josip Jović” provodi tri oblika temeljnog obrazovanja za zanimanje policajac/policajka. Temeljnim obrazovanjem smatra se redovito srednjoškolsko obrazovanje učenika 3. i 4. razreda Policijske škole, srednjoškolsko obrazovanje odraslih za zanimanje policajac/policajka te temeljni policijski tečaj. Sukladno Strukovnom kurikulumu za stjecanje kvalifikacije policajac/policajka i Strukovnom kurikulumu za stjecanje nove cjelovite kvalifikacije policajac/policajka, teme vezane uz zaštitu ljudskih prava i nediskriminaciju obuhvaćene su u sljedećim modulima: Temeljna ljudska prava, integritet i komunikacija, Policijske ovlasti, Kaznena djela i kriminalističko istraživanje (koja uključuje i kriminalističku prevenciju), kao i u okviru dodatnih psihologijskih tema u navedenim modulima. Kroz izvannastavne aktivnosti i obilježavanje značajnijih datuma, jačaju se kompetencije budućih policijskih službenika vezano uz zaštitu ljudskih prava, kao i jačanju svijesti o žrtvama zločina protiv čovječnosti i genocida.
	POKAZATELJI PROVEDBE i POKAZATELJI uspješnosti provedbe
	
Broj učenika obuhvaćenih programom
	
Broj polaznika obuhvaćenih programom
	Broj nastavnih sati

	Planirani ishodi za pokazatelje provedbe u 2025. godini
	
240
	
830
	
25

	IZVORI FINANCIRANJA (iznos sredstava i proračunska pozicija)
	Državni proračun (euro)
	Državni proračun (euro)
	Drugi izvori (euro)

	Izvori financiranja u 2025. godini
	A553131 –
Administracija i upravljanje
	/
	/

	ROK PROVEDBE AKTIVNOSTI
	2025.



Aktivnost 1.4.3. Edukativni posjeti djece viših razreda osnovne škole u sklopu izvannastavne aktivnosti i međupredmetne teme „Građanski odgoj i obrazovanje“ institucijama koje se bave zaštitom ljudskih prava u Republici Hrvatskoj
Nositelj provedbe: Ured za ljudska prava i prava nacionalnih manjina
Aktivnost nije provedena.
Aktivnost 1.4.4. Medijska kampanja – doprinos nacionalnih manjina hrvatskoj kulturi i društvenom razvoju
Nositelj provedbe: Ured za ljudska prava i prava nacionalnih manjina
Aktivnost nije provedena.
Aktivnost 1.4.5. Sustavno i kvalitetno usavršavanje odgojnoobrazovnih radnika/ca za poučavanje Građanskog odgoja i obrazovanja za ljudska prava
Nositelj provedbe: Agencija za odgoj i obrazovanje, Ministarstvo znanosti, obrazovanja i mladih
Od 2019. godine na snazi je Kurikulum za međupredmetnu temu Građanski odgoj i obrazovanje[footnoteRef:3] (“Narodne novine” br. 10/19.) koji se sastoji od tri domene: Ljudska prava, Demokracija i Društvena zajednica). Njegova provedba je obvezna u svim osnovnim i srednjim školama za sve učenike. Agencija za odgoj i obrazovanje redovito organizira svake godine stručna usavršavanja za odgojno-obrazovne djelatnike za poučavanje međupredmetne teme Građanski odgoj i obrazovanje, sukladno navedenim domenama. U provedbi međupredmetne teme Građanski odgoj i obrazovanje u korelaciji i integraciji s drugim međupredmetnim temama i predmetima tijekom 2025. godine na državnoj i međužupanijskoj razini organizirana su stručna usavršavanja na temu suvremenih modela i metoda učenja i poučavanja Građanskog odgoja i obrazovanja i ljudskih prava te na teme iz nacionalnih programa za čiju je provedbu zadužena Agencija za odgoj i obrazovanje. [3:  https://narodne-novine.nn.hr/clanci/sluzbeni/2019_01_10_217.html] 

Teme stručnih skupova vezane uz Građanski odgoj i obrazovanje u organizaciji viših savjetnika Agencije za odgoj i obrazovanje: pripreme za izvanredne situacije u kontekstu klimatskih promjena i elementarnih nepogoda i psihološka prva pomoć, stručno usavršavanje romskih suradnika pomagača, učitelja i stručnih suradnika u osnovnim školama: Škola – ugodno, interesantno i poučno mjesto?, provedba Građanskog odgoja i obrazovanja i metode za poučavanje Građanskog odgoja i obrazovanja – dosadašnja iskustva u provedbi Građanskog odgoja i obrazovanja, provedba metode Projekt građanin u osnovnim i srednjim školama, odgoj za volontiranje i promicanje volonterstva i humanitarnih akcija pod vodstvom učitelja/nastavnika, kreativan pristup baštini i građanski odgoj i obrazovanje, migracije i integracija osoba pod međunarodnom zaštitom; prevencija trgovanja ljudima; ravnopravnost spolova, medijska pismenost – razvijanje učeničkih kompetencija, materijali Vijeća Europe „Živjeti demokraciju" za učenike, nastavnike i ravnatelje za razvoj demokratske kulture učenika u provedbi Građanskog odgoja i obrazovanja u osnovnim i srednjim školama, osnovna edukacija odgojno-obrazovnih djelatnika, povjerenika Hrvatskoga Crvenog križa, provedba metode simuliranih suđenja u srednjim školama i prevencija korupcije, važnost razvijanja kritičkog mišljenja kod učenika, radionica budućnosti, primjena metode mirenja u školi, utjecaj stereotipa na proces obrazovanja u dječjim vrtićima, osnovnoj i srednjoj školi, razvoj karijere, multikulturalnost i različitost u suvremenom društvu, Vlada demokratskog jedinstva i vanjska politika u vrijeme Domovinskog rata, stvaranje i razvoj obrambenih snaga Republike Hrvatske, financijska pismenost u srednjim školama, Zimska škola za odgajatelje u učeničkim domovima: Bogatstvo različitosti – tko smo i kamo pripadamo?, inkluzivna, zelena i digitalna škola, strategije učenja i poučavanja u funkciji razvoja učeničkih kompetencija u obrazovanju za održivi razvoj, važnost tla za čovjeka i biološku raznolikost u kontekstu klimatskih promjena, predstavljanje i evaluacija školskih projekata uz isticanje postignutih kompetencija u obrazovanju za održivi razvoj, obilježavanje Svjetskog i Europskog tjedna novca, upravljanje osobnim financijama, specifične i kroskurikularne kompetencije učitelja, kurikulsko poučavanje u prirodi i društvu, interdisciplinarni pristupi u odgoju i obrazovanju: teorija, praksa i vrijednosti, sretna škola, interdisciplinarni itinereri poučavanja povijesti zavičaja u cilju valorizacije i jačanja kulturnoga identiteta nacionalnih manjina s posebnim osvrtom na uvođenje cjelodnevne škole, kultura i izazovi suvremenih medija, višejezičnost i multikulturalnost u nastavi hrvatskoga jezika, računala u obrazovanju, digitalna pismenost i sigurnost na internetu, kibernetička sigurnost, sigurna komunikacija u virtualnom svijetu, poučavanje i učenje o Holokaustu i sprečavanju zločina protiv čovječnosti, odgoj za humanost od malih nogu – zaštita zdravlja i psihološka prva pomoć, projekti iz područja Nacionalnog programa odgoja i obrazovanja za ljudska prava i demokratsko građanstvo Vlade Republike Hrvatske, znanstveno-stručni interdisciplinarni skup u povodu obilježavanja međunarodnoga dana dječjih prava Dječja prava – pitanje kurikuluma i(ili) politika, edukacija za implementaciju preventivnog programa LQ Vještine za adolescenciju, podrška u provedbi Abecede prevencije, 3. KOKOSS konferencija INTERDISCIPLINARNOST KAO RESURS: Zajednica, obitelj, roditelj, dijete i profesionalno pomaganje, implementacija preventivnoga programa Imam stav. 
Teme stručnih skupova u organizaciji voditelja županijskih stručnih vijeća za Građanski odgoj i obrazovanje su bile sljedeće: uloga Crvenog križa u lokalnoj zajednici; Zdravstvena skrb u kriznim situacijama, projekt građanin, jačanje osobne otpornosti kod djece i mladih; Biblioterapija i druge kreativne tehnike u radu s djecom i mladima, zaštićena područja kao važan segment očuvanog okoliša i održivog razvoja Koprivničko-križevačke županije, održivi razvoj, čuvajmo naše zdravlje, ravnopravnost spolova, međugeneracijska ravnopravnost, umijeće raspravljanja, metode prikladne za poučavanje Građanskog odgoja i obrazovanja, borba protiv korupcije, simulirana suđenja, kulturna baština i Građanski odgoj i obrazovanje, djelovanje u izvanrednim situacijama, odgoj za volontiranje, Pokret Crvenog križa, Simulacija natjecanja u prvoj pomoći, Prevencija trgovanja ljudima, Dječja prava, Eko održiva radionica, sigurnost na internetu, Erasmus+ projekt: Za inovaciju, inkluziju i inspiraciju, politička pismenost mladih, metoda radionice budućnosti, smjernice za primjenu Građanskog odgoja i obrazovanja od 1. do 8. razreda, obrazovanje za mir, korelacija u nastavi – primjeri dobre prakse, učitelji za učitelje – priprema Erasmus akreditacije, psihološka pomoć i organizacija terenske nastave, od vrtića do škole: darovitost u fokusu, važnost napredovanja u odgojno-obrazovnom sustavu, stvaralaštvo učitelja, mentalno zdravlje – dobrobit djece i mladih uz učenje i sportske aktivnosti, škola bez stresa, poduzetni građanin, zaštita autohtonih proizvoda i kulturne baštine u Republici Hrvatskoj i Mađarskoj, simulacija izbora kao mehanizam razvoja političke pismenosti učenika, suočavanje sa stresom uz dozu humora, o biti politike (s primjerima), umjetnost i art terapija u funkciji zaštite mentalnog zdravlja i održivog razvoja i inkluzivna likovna radionica, urbana sigurnost u 21. stoljeću – lokalna zajednica u službi prevencije, inovacija, inkluzije i otpornosti, novi hrvatski pravednici među narodima, Demos dijalog radionice, simulacija američkih predsjedničkih izbora, inženjering mišljenja, kultura sjećanja, 80 godina od završetka 2. svjetskog rata 1945. - 2025.; Spomenik pred školom; Stupe, mjesto sjećanja, zaštita potrošača – institucije i potrošači, osobna i društvena odgovornost za razvoj suvremenog društva, o javnim politikama u projektnoj nastavi, govor tijela u komunikaciji, komunikacija, socijalizacija i ljudska prava, Financijska pismenost u učionici, promicanje političke pismenosti uz državne smotre projekata, metoda – simulirano suđenje, nove sigurnosne mjere u osnovnim školama, podrška i savjeti MUP-a u provođenju sigurnosnih mjera u školama, mentalno zdravlje djeteta i suradnja s roditeljima, samopoštovanje i školski uspjeh, Građanski odgoj i obrazovanje i razredništvo, Građanski odgoj i obrazovanje povezan s ostalim međupredmetnim temama i nacionalnim programima, kultura dijaloga i nenasilna komunikacija: jasne granice, bolji odnosi, kako jasno izraziti ljutnju bez prikrivenih sukoba u svakodnevnim situacijama, stres u nastavi; kretanje kao most: praktične proprioceptivne strategije za fokus, regulaciju i uspješnu inkluziju učenika s teškoćama iz spektra autizma, umjetna inteligencija (UI) u obrazovanju, obrazovanje u fokusu: Erasmus+ projekti kao praktični alat za profesionalni razvoj, Vijeće učenika – platforma za uključivanje učenika u proces donošenja odluka, upravljanje resursima i kružno gospodarstvo u lokalnoj zajednici, predmetne i međupredmetne teme u projektnoj nastavi, politička participacija mladih, političke stranke i izbori, položaj i uloga žene u tradicionalnim i modernim društvima, učinkovita nastava i aktivno građanstvo, nenasilna komunikacija i film u nastavi, integracija međupredmetnih tema uz suradničko planiranje, poučavanje i učenje – Građanski odgoj i obrazovanje povezan s ostalim međupredmetnim temama i nacionalnim programima, ERASMUS kao platforma za Građanski odgoj i obrazovanje, strah od promjena.
UKUPNO: 155 stručnih skupova s 10.021 sudionika
	POKAZATELJI PROVEDBE i POKAZATELJI uspješnosti provedbe
Stručna usavršavanja u organizaciji viših savjetnika Agencije za odgoj i obrazovanje: 
	Broj stručnih skupova
	Broj sudionika
	

	Ostvareni ishodi za pokazatelje provedbe u 2025. godini
	78
	8.383
	

	POKAZATELJI PROVEDBE i POKAZATELJI uspješnosti provedbe
Stručna usavršavanja AZOO-a u organizaciji voditelja županijskih stručnih vijeća za Građanski odgoj i obrazovanje: 
	Broj stručnih skupova
	Broj sudionika
	

	Ostvareni ishodi za pokazatelje provedbe u 2025. godini
	77
	1.638
	

	Ukupno ostvareni ishodi za pokazatelje:
	155
	10.021
	

	IZVORI FINANCIRANJA (iznos sredstava i proračunska pozicija)
	Državni proračun (euro) 
	EU financiranje (euro)
	Drugi izvori (euro)

	Izvori financiranja u 2025. godini
	A767022
	
	

	ROK PROVEDBE AKTIVNOSTI
	



MJERA 1.5. Osigurati rješavanje sudbine osoba nestalih u Domovinskom ratu i pronalazak posmrtnih ostataka smrtno stradalih osoba za koje nije poznato mjesto ukopa
Aktivnost 1.5.1. Aktivnosti usmjerene na prikupljanje saznanja o osobama nestalim u Domovinskom ratu te pojedinačnim i masovnim grobnicama
Nositelj provedbe: Ministarstvo hrvatskih branitelja
Sunositelji provedbe: Tijela državne uprave nadležna za unutarnje, vanjske i europske poslove, pravosuđe, obranu, zdravstvo, sigurnosno - obavještajne agencije i druga tijela državne uprave, pravosudna tijela, Hrvatski Crveni križ, organizacije, ustanove i pravne osobe
Prikupljanje saznanja o nestalim osobama i prikrivenim mjestima masovnih i pojedinačnih grobnica najznačajnija je aktivnost, budući da o točnosti i vjerodostojnosti tih saznanja ovisi učinkovitost cjelokupnog procesa traženja. Ministarstvo hrvatskih branitelja, kao koordinacijsko tijelo, u izvještajnom razdoblju nastavilo je s prikupljanjem saznanja iz svih raspoloživih izvora: ponajprije od nadležnih tijela Republike Hrvatske (Ministarstva unutarnjih poslova, sigurnosno – obavještajnih agencija i dr.), samostalno i putem područnih ispostava te suradnjom s udrugama. Tako su prikupljena i objedinjena saznanja o 57 mogućih mjesta prikrivenih grobnica. Uz činjenicu da se protokom vremena smanjuje broj i vjerodostojnost prikupljenih saznanja, ključnu prepreku u procesu predstavlja izostanak suradnje Republike Srbije koja raspolaže navedenim saznanjima i dokumentacijom i na čijem se području nalaze osobe koje tim saznanjima raspolažu. 

	POKAZATELJI PROVEDBE i POKAZATELJI uspješnosti provedbe
	Broj prikupljenih saznanja o mogućim mjestima masovnih i pojedinačnih
grobnica iz Domovinskog rata
	
	

	Planirani i ostvareni ishodi za pokazatelje provedbe u 2025. godini
	57
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A522014 - Ekshumacija, identifikacija i sahrana žrtava iz Domovinskog rata (FP 1090)
1.178.911,12[footnoteRef:4] [4:  Utrošena sredstva odnose se na sve tri aktivnosti mjere 1.5. Osigurati rješavanje sudbine osoba nestalih u Domovinskom ratu i pronalazak posmrtnih ostataka smrtno stradalih osoba za koje nije poznato mjesto ukopa] 


	/
	/

	ROK PROVEDBE AKTIVNOSTI
	1. siječnja 2025. - 31. prosinca 2025.



Aktivnost 1.5.2. Provedba terenskih istraživanja i ekshumacija posmrtnih ostataka žrtava iz Domovinskog rata
Nositelj provedbe: Ministarstvo hrvatskih branitelja
Sunositelji provedbe: Tijela državne uprave nadležna za unutarnje poslove, pravosuđe, obranu, zdravstvo, sigurnosno-obavještajne agencije i druga tijela državne uprave, pravosudna tijela, organizacije, ustanove i pravne osobe
Ministarstvo hrvatskih branitelja, temeljem prikupljenih saznanja, organiziralo je i koordiniralo provedbom terenskih istraživanja i ekshumacija posmrtnih ostataka.
Tako je provedeno cjelovito terensko istraživanje, uključujući probna iskapanja, na 29 mjesta na području 7 županija, za koja su prikupljena saznanja ukazivala kako se radi o mogućim mjestima prikrivenih grobnica. Probnim iskapanjima, u ukupnom trajanju od 142 radna dana, obrađeno je 58.961 m² površine. Usporedno, u trajanju od 211 radnih dana, nastavljena je provedba probnoga iskapanja na lokalitetu Petrovačka Dola, Vukovar. Provedbom aktivnosti, pronađena je jedna masovna grobnica (Ovčara, Vukovar, s posmrtnim ostacima 3 žrtve) te 6 pojedinačnih grobnica s posmrtnim ostacima 7 žrtava. Sveukupno, ekshumirani su posmrtni ostaci 10 žrtava. Zbog zahtjevnosti i novo prikupljenih saznanja, istraživanja pojedinih lokacija trajala su/traju dulje od početnih predviđanja. Ključna prepreka većoj učinkovitosti jest smanjena točnost i vjerodostojnost raspoloživih saznanja. 

	POKAZATELJI PROVEDBE i POKAZATELJI uspješnosti provedbe
	Broj mogućih mjesta masovnih i pojedinačnih grobnica iz razdoblja
Domovinskog rata na kojima su provedena terenska istraživanja
	
	

	Planirani i ostvareni ishodi za pokazatelje provedbe u 2025. godini
	Planirani ishod u 2025. - 55
Ostvarena vrijednost pokazatelja u 2025. - 29
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A522014 - Ekshumacija, identifikacija i sahrana žrtava iz Domovinskog rata (FP 1090)
	/
	/

	ROK PROVEDBE AKTIVNOSTI
	1. siječnja 2025. - 31. prosinca 2025.



Aktivnost 1.5.3. Organizacija obrade i identifikacije posmrtnih ostataka iz Domovinskog rata
Nositelj provedbe: Ministarstvo hrvatskih branitelja
Sunositelji provedbe: Zdravstvene ustanove i medicinski fakulteti (temeljem sklopljenih ugovora), tijela državne uprave nadležna za unutarnje poslove, pravosuđe, obranu, zdravstvo, sigurnosno-obavještajne agencije i druga tijela državne uprave, pravosudna tijela, Hrvatski Crveni križ te Međunarodna komisija za nestale osobe (International Commission on Missing Persons - ICMP)
Za potrebe obrade i identifikacije posmrtnih ostataka, Ministarstvo hrvatskih branitelja zaključilo je ugovore s ustanovama koje obavljaju medicinski i antropološki dio poslova. Temeljem zaprimljenih nalaza tih ustanova, organizirano je 6 završnih identifikacija kojom prilikom su identificirani posmrtni ostaci 43 osobe. Nakon identifikacije, Ministarstvo hrvatskih branitelja je organiziralo pogrebnu skrb za sve identificirane osobe, prema željama njihovih obitelji. Radi daljnjeg povećanja učinkovitosti, Ministarstvo hrvatskih branitelja poduzelo je niz aktivnosti – od prikupljanja i raščlambe podataka, ponovne obrade posmrtnih ostataka najsuvremenijim metodama, do prikupljanja dodatnih referentnih uzoraka za potrebe identifikacije metodom analize deoksiribonukleinske kiseline (DNK).
	POKAZATELJI PROVEDBE i POKAZATELJI uspješnosti provedbe
	Broj identificiranih osoba nestalih i smrtno stradalih u Domovinskom ratu
	
	

	Planirani i ostvareni ishodi za pokazatelje provedbe u 2025. godini
	Planirani ishod u 2025. – 50
Ostvarena vrijednost pokazatelja u 2025. - 43
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A522014 - Ekshumacija, identifikacija i sahrana žrtava iz Domovinskog rata (FP 1090)
	/
	/

	ROK PROVEDBE AKTIVNOSTI
	1. siječnja 2025. - 31. prosinca 2025.



MJERA 1.6. Unaprijediti znanje javnih i državnih službenika o zaštiti i promicanju ljudskih prava
Aktivnost 1.6.1. Usavršavanje/obrazovni program službenika zatvorskog sustava o zaštiti ljudskih prava osoba lišenih slobode
Nositelj provedbe: Ministarstvo pravosuđa, uprave i digitalne transformacije (Uprava za zatvorski sustav i probaciju, Centar za izobrazbu)
Sunositelji provedbe: Pučka pravobraniteljica, Pravobraniteljica za djecu, Pravobraniteljica za ravnopravnost spolova, Pravobranitelj za osobe s invaliditetom i Ured zastupnika Republike Hrvatske pred Europskim sudom za ljudska prava
Provodi se edukacija službenika zatvorskog sustava o zaštiti ljudskih prava osoba lišenih slobode samostalno i u suradnji s uredima pravobranitelja (Pučka pravobraniteljica, Pravobraniteljica za djecu, Pravobraniteljica za ravnopravnost spolova i Pravobranitelj za osobe s invaliditetom), kroz temeljni tečaj za pravosudnu policiju i redovitu edukaciju novoprimljenih službenika zatvorskog sustava pod nazivom Međunarodne preporuke u području ljudskih prava. Također, provode se i tematske edukacije u okviru cjeloživotnog učenja službenika zatvorskog sustava u suradnji s Uredom zastupnika Republike Hrvatske pred Europskim sudom za ljudska prava pod nazivom Problematika predmeta zatvorskih uvjeta – poučci Europskog suda za ljudska prava i primjena u praksi. Nadalje, savjetnice iz Ureda pučke pravobraniteljice, za službenike odjela osiguranja, tretmana i zdravstvene zaštite zatvorenika, provele su izobrazbu pod nazivom Sprječavanje svih oblika diskriminacije, zaštita ljudskih prava i prava nacionalnih manjina.

	POKAZATELJI PROVEDBE i POKAZATELJI uspješnosti provedbe
	Broj održanih obrazovnih programa za službenike zatvorskog sustava koji uključuju temu ljudskih prava osoba lišenih slobode
5
	Broj službenika zatvorskog sustava koji su završili obrazovni program koji uključuje temu ljudskih prava osoba lišenih slobode
118
	

	Pokazatelji provedbe u 2025. godini
	5 temeljnih tečajeva x 4 predavanja pravobraniteljskih ureda
+ 
4 izobrazbe za novozaposlene
+
4 izobrazbe ESLJP
+
1 izobrazba Ureda pučke pravobraniteljice
= 29 ukupno
programa
	5 temeljnih tečajeva = 117 polaznika

+
novozaposleni
98 polaznika
+
 ESLJP = 57 polaznika
+

Pučka 28 polaznika

= 300 ukupno polaznika
	

	IZVORI FINANCIRANJA (iznos sredstava i proračunska pozicija)
	Državni proračun (euro) 
	EU financiranje (euro)
	Drugi izvori (euro)

	Izvori financiranja u 2025. godini
	Redovita sredstva Državnog proračuna, Ministarstvo pravosuđa, uprave i digitalne transformacije, 
A630000 Izvršavanje kazne zatvora, mjere pritvora i odgojne mjere
	/
	/

	ROK PROVEDBE AKTIVNOSTI
	IV kvartal 2025. godine  



Aktivnost 1.6.2. Edukacije o Konvenciji za zaštitu ljudskih prava i temeljnih sloboda i praksi Europskog suda za ljudska prava
Nositelj provedbe: Državna škola za javnu upravu
Tijekom 2025. godine održane su tri  edukacije o Konvenciji za zaštitu ljudskih prava i temeljnih sloboda te praksi Europskog suda za ljudska prava usmjerene javnim i državnim službenicima, djelatnicima pravosudnog sustava, uključujući suce, tužitelje, odvjetnike i pravne stručnjake. Edukacije su posebnu pozornost posvetile i poboljšanju razumijevanja specifičnih pravnih pitanja koja se odnose na prava LGBTIQ osoba, kao i na značaj i obvezu izvršenja presuda Europskog suda za ljudska prava.
	POKAZATELJI PROVEDBE i POKAZATELJI uspješnosti provedbe
	Broj edukacija
	Broj sudionika edukacija
	

	Planirani i ostvareni ishodi za pokazatelje provedbe u 2025. godini
	3 održane
(1 otkazana)
	34 polaznika
	

	IZVORI FINANCIRANJA (iznos sredstava i proračunska pozicija)
	Državni proračun
	EU financiranje
	Drugi izvori

	Izvori financiranja u 2025. godini
	A677028
Provedba programa stručnog usavršavanja i izobrazbe
1,032,00 EUR

	/
	/

	ROK PROVEDBE AKTIVNOSTI
	1. siječnja 2025. - 31. prosinca 2025.



Aktivnost 1.6.3. Analiza učinkovitosti institucionalnog i zakonodavnog okvira namijenjenog suzbijanju diskriminacije
Nositelj provedbe: Ured za ljudska prava i prava nacionalnih manjina
Aktivnost nije provedena.
Aktivnost 1.6.4. Radionice i tečajevi usavršavanja policijskih službenika u području zaštite ljudskih prava u okviru Policijske akademije „Prvi hrvatski redarstvenik“
Nositelj provedbe: Ministarstvo unutarnjih poslova
Služba za cjeloživotno obrazovanje Policijske akademije „Prvi hrvatski redarstvenik“ kontinuirano provodi specijalizacije, stručna usavršavanja i osposobljavanja policijskih službenika u područjima zaštite ljudskih prava, uključujući teme rodne diskriminacije, odnosno rodno utemeljenog nasilja prema ženama, zaštite prava djece, osoba s invaliditetom i drugih ranjivih skupina, trgovanja ljudima, zaštite prava migranata i tražitelja međunarodne zaštite, uporabe sredstava prisile te zločina iz mržnje. Navedene teme obuhvaćene su u nastavnom planu i programu Tečaja granične policije, Tečaja temeljnih prava za policijske službenike granične policije, Tečaja za kontakt policajce, Tečaja rukovođenja postupanjem policije u predmetima nasilja u obitelji, Specijalističkog tečaja za maloljetničku delinkvenciju i kriminaliteta na štetu mladeži i obitelji te obuke policijskih službenika specijalne i interventne policije o zakonitosti postupanja te zaštiti ljudskih prava.
Ujedno, ističemo i „Pre-deployment", tzv. pripremnu obuku za policijske službenike koji se upućuju u operativne aktivnosti Frontex-a te obuku za policijske službenike granične policije država na „zapadno-balkanskoj ruti" (Bosna i Hercegovina, Sjeverna Makedonija, Kosovo i Hrvatska).
	POKAZATELJI PROVEDBE i POKAZATELJI uspješnosti provedbe
	Broj policijskih službenika polaznika edukacija
	Broj nastavnih sati
	

	Ostvareni ishodi za pokazatelje provedbe u 2025. godini
	
480
	
190
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje
	
	

	ROK PROVEDBE AKTIVNOSTI
	2025.



Aktivnost 1.6.5. Edukacija stručnih radnika iz sustava socijalne skrbi iz područja zaštite i promicanja ljudskih prava i prava djece
Nositelji provedbe: Akademija socijalne skrbi, Ministarstvo rada, mirovinskoga sustava, obitelji i socijalne politike
U 2025. godini Akademija socijalne skrbi organizirala je tri termina programa usavršavanja (edukacija) na temu “Zaštita i promicanje ljudskih prava i prava djece" te je na istima bilo 66 polaznika. Akademija je za navedeni program usavršavanja u 2026. također organizirala još jedan termin za 19 polaznika, a do sredine veljače 2026. će biti organizirana još dva termina programa usavršavanja.
	POKAZATELJI PROVEDBE i POKAZATELJI uspješnosti provedbe
	

Broj edukacija
	

Broj sudionika edukacija
	
Broj medijskih objava

	Planirani i ostvareni ishodi za pokazatelje provedbe u 2025. godini
	
3

	
66/90
	2/2

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	Administracija i upravljanje 
942001
	/
	/

	ROK PROVEDBE AKTIVNOSTI
	1. siječnja 2025. - 31. prosinca 2025.



Aktivnost 1.6.6. Kontinuirana provedba redovitih obrazovnih programa za pripadnike obrambenog sektora na temu ljudskih prava
Nositelj provedbe: Ministarstvo obrane
U kontekstu Oružanih snaga Republike Hrvatske (OS RH), vojna izobrazba sastavni je dio profesionalnog razvoja vojnih osoba. Sadržaj na temu ljudskih prava dio je nastavnih planova i programa te se u različitoj mjeri obrađuje na većini izobrazbi kao i na različitim obukama i tečajevima koji se provode na Hrvatskom vojnom učilištu „Dr. Franjo Tuđman“ te u središtima za obuku i rodovskim postrojbama Oružanih snaga Republike Hrvatske. Kao što je navedeno u Planu izobrazbe u Republici Hrvatskoj za 2025. godinu, cilj vojne izobrazbe je “osigurati polaznicima stjecanje općih i specifičnih vojnih znanja i vještina te razvoj odgovornosti pripadnika OS RH za izvršenje zadaća u suvremenim operativnim okružjima, pravovremen i učinkovit odgovor na razne ugroze i obnašanje dužnosti u Republici Hrvatskoj i inozemstvu”. 
VOJNE IZOBRAZBE
Hrvatsko vojno učilište „Dr. Franjo Tuđman“
Na Hrvatskom vojnom učilištu „Dr. Franjo Tuđman“ sadržaj o ljudskim pravima uglavnom je obrađen u dva nastavna sata u okviru teme o međunarodnom pravu na sljedećim slijedno-rastućim časničkim i dočasničkim izobrazbama:
1. Temeljna časnička izobrazba (M/Ž: 49/20)
2. Napredna časnička izobrazba (M/Ž: 56/17)
3. Intergranska zapovjedno-stožerna škola (M/Ž: 27/4)
4. Ratna škola (M/Ž: 3/0)
5. Izobrazba za prvu dočasničku dužnost, dva naraštaja (M/Ž: 139/25)
6. Temeljna dočasnička izobrazba, dva naraštaja (M/Ž: 248/32) 
7. Napredna dočasnička izobrazba, jedan naraštaj (M/Ž: 119/3)
8. Visoka dočasnička izobrazba (M/Ž: 8/0). 

U sklopu Nastavnog plana i programa za IV. razinu slijedno-rastuće časničke izobrazbe (Ratna škola), u predmetu Međunarodni odnosi obrađuje se tematika međunarodnog prava (problematika legalnih aspekata uporabe oružane sile u sukobima) i djelovanje međunarodnih kaznenih sudova koje se dotiče pitanja zaštite i promicanja ljudskih prava.
OBUKE I TEČAJEVI
Koncept obuke pripadnika OS RH za međunarodne vojne operacije i operacije potpore miru propisuje obaveznu provedbu obuke iz međunarodnoga humanitarnog prava, etičkih i kulturoloških različitosti, kodeksa ponašanja, ljudskih prava, borbe protiv trgovanja ljudima, ravnopravnosti spolova te prevencije seksualne eksploatacije i zlostavljanja. Tijekom 2025. godine predmetne teme obrađivale su se u programima tečajeva i obuka koje se provode u:
Hrvatsko vojno učilište „Dr. Franjo Tuđman“
9. Tečaj obrambene diplomacije na kojem se obrađuje teme – međunarodno humanitarno pravo (M/Ž: 17/3)
Hrvatska kopnena vojska
- Zapovjedništvo za obuku i doktrinu “Fran Krsto Frankopan”
10. Funkcionalne obuke na temu prevencije nasilja u obitelji (1 nastavni sat) i Smjernice o postupanju u slučaju nasilja u obitelji (1 nastavni sat) - (M/Ž: 170/30)
Središte za međunarodne vojne operacije „Josip Briški“ (SMVO): 
11. UN tečaj sveobuhvatne zaštite civila (UNCPOC) – trajanje dva tjedna – na tečaju se obrađuju ljudska prava općenito (jedan nastavni sat), međunarodni pravni okvir (ljudska prava, međunarodno humanitarno pravo, prava izbjeglica, prava djeteta – dva nastavna sata), žene, mir i sigurnost (jedan nastavni sat), seksualno nasilje povezano sa sukobom (dva nastavna sata), seksualno iskorištavanje i zlostavljanje (dva nastavna sata), Kodeks ponašanja (jedan nastavni sat), zaštita djeteta (dva nastavna sata) – (M/Ž: 6/6) 
12. Tečaj za stožerne časnike UN-a (UNSOC) – na tečaju se obrađuju ljudska prava općenito (jedan nastavni sat), međunarodni pravni okvir (ljudska prava, međunarodno humanitarno pravo, prava izbjeglica, prava djeteta – dva nastavna sata), žene, mir i sigurnost (jedan nastavni sat), seksualno nasilje povezano sa sukobom (jedan nastavni sat), seksualno iskorištavanje i zlostavljanje (jedan nastavni sat), zaštita civila/zaštita djeteta (jedan nastavni sat), Kodeks ponašanja (jedan nastavni sat), poštovanje različitosti (jedan nastavni sat), zaštita izbjeglica (dva nastavna sata) – (M/Ž: 8/1) 
13. Tečaj za vojne promatrače UN-a (UNMOC) – na tečaju se obrađuju ljudska prava općenito (jedan nastavni sat), međunarodni pravni okvir (ljudska prava, međunarodno humanitarno pravo, prava izbjeglica, prava djeteta – dva nastavna sata), žene, mir i sigurnost (jedan nastavni sat), seksualno nasilje povezano sa sukobom (jedan nastavni sat), seksualno iskorištavanje i zlostavljanje (dva nastavna sata), zaštita civila (jedan nastavni sat), Kodeks ponašanja (jedan nastavni sat), poštivanje različitosti (jedan nastavni sat), zaštita izbjeglica (dva nastavna sata), zaštita djeteta (jedan nastavni sat) – (M/Ž: 13/4)
14. Tečaj za stožerno osoblje NATO-a (NATO SOC) – na tečaju se obrađuju teme od zajedničkog interesa (žene, mir i sigurnost, zaštita civila, zaštita djeteta (3 nastavna sata), međunarodno humanitarno pravo i pravila postupanja – ROE (jedan nastavni sat) – (M/Ž: 11/2)
15. Tečaj civilno-vojne suradnje na taktičkoj razini (TCIMIC) – dva tečaja godišnje. Na tečaju se obrađuju teme od zajedničkog interesa (žene, mir i sigurnost, zaštita civila, zaštita djeteta - dva nastavna sata), kulturološke razlike (jedan nastavni sat) – (M/Ž: 21/2)
16. Preduputna obuka stožernog osoblja za hrvatski kontingent u operaciji potpore miru KFOR na Kosovu – dva puta godišnje. Na obuci se obrađuju teme kulturološke različitosti (jedan nastavni sat), rodna perspektiva (jedan nastavni sat), međunarodno humanitarno pravo i pravila postupanja – ROE (dva nastavna sata) – (M/Ž: 35/3)
17. Preduputna obuka stožernog osoblja za hrvatski kontingent u misiji potpore miru „NATO MISIJI U IRAKU“ – dva puta godišnje. Na obuci se obrađuju teme kulturološke različitosti (1 nastavni sat), rodna perspektiva (2 nastavna sata), međunarodno humanitarno pravo i pravila postupanja – ROE (1 nastavni sat) – (M/Ž: 24/0)
18. Preduputna obuka stožernog osoblja za hrvatski kontingent u sklopu aktivnosti ojačane budnosti NATO-a u Mađarskoj – dva puta godišnje. Na obuci se obrađuju kulturološke različitosti (jedan nastavni sat), rodna perspektiva (jedan nastavni sat), međunarodno humanitarno pravo i pravila postupanja – ROE (jedan nastavni sat) – (M/Ž: 28/1)
19. Preduputna obuka stožernog osoblja za hrvatski kontingent u sklopu aktivnosti ojačane budnosti NATO-a u Republici Poljskoj – jednom godišnje. Na obuci se obrađuju kulturološke različitosti (jedan nastavni sat), rodna perspektiva (jedan nastavni sat), međunarodno humanitarno pravo i pravila postupanja – ROE (jedan nastavni sat) – (M/Ž: 2/0)
20. Preduputna obuka stožernog osoblja za hrvatski konitngent u sklopu aktivnosti ojačane prednje prisutnosti NATO-a u Republici Litvi – na obuci se obrađuju teme kulturološke različitosti (jedan nastavni sat), rodna perspektiva (jedan nastavni sat), međunarodno humanitarno pravo i pravila postupanja – ROE (dva nastavna sata) – (M/Ž: 7/1)
21. Preduputna obuka za operacije potpore miru Ujedinjenih naroda u Indiji i Pakistanu (UNMOGIP), Zapadnoj Sahari (MINURSO) i Libanonu (UNIFIL) – tri puta godišnje. Na obuci se obrađuju kulturološke različitosti/žene, mir i sigurnost (jedan nastavni sat), pravila ponašanja (jedan nastavni sat) – (M/Ž: 11/2)
- Središte za obuku pješaštva i oklopništva:
22. Specijalistička vojna obuka. kao dio opće faze obuke obrađuju se rodna perspektiva (dva nastavna sata), nasilje u obitelji-pravni aspekti (jedan nastavni sat), prevencija nasilja u obitelji-psihološki aspekt (jedan nastavni sat) – (M/Ž: 316/49) 
- Središte za razvoj vođa „Marko Babić“:
23. Obuka za razvoj vođa – na obuci se obrađuje poštovanje ratnog prava, ženevskih konvencija i haških konvencija (jedan nastavni sat), postupanje sa zarobljenim materijalom (jedan nastavni sat), nadziranje postupanja s pritvorenicima na mjestu uhićenja (jedan nastavni sat) – (M/Ž: 93/8) 
- Postrojbe HKov-a

- Gardijska mehanizirana brigada:
24. Preduputna obuka pripadnika hrvatskog kontingenta u operaciji potpore miru KFOR na Kosovu. Na obuci se, između ostalih, obrađuju teme: međunarodno ratno pravo i odnos s pravilima djelovanja (ROE) (dva nastavna sata) – (92 pripadnika)
25. Funkcionalna obuka na temu: međunarodno ratno pravo i odnos s pravilima djelovanja (ROE) (dva nastavna sata) – (146 pripadnika)
26. Funkcionalna obuka na temu: prevencija nasilja u obitelji, prevencija zlouporabe alkohola i droga (dva nastavna sata) – (90 pripadnika)
· Gardijska oklopno-mehanizirana brigada:
27. Preduputna obuka pripadnika hrvatskog kontingenta u operaciji potpore miru KFOR na Kosovu (jednom godišnje) – u sklopu preduputne obuke provodi se obuka iz međunarodnog humanitarnog prava i pravila postupanja (ROE) koje obuhvaćaju teme: etičke i kulturološke različitosti, kodeks ponašanja, ljudska prava, borba protiv trgovanja ljudima (četiri nastavna sata) te obuka iz rodne perspektive (NATO Bi-SC Direktiva 40-1, UNSCR 1325 i srodne rezolucije - jedan nastavni sat) (M/Ž: 115/5).
28. Preduputna obuka pripadnika u sklopu aktivnosti ojačane budnosti NATO-a u Mađarskoj (jednom godišnje) – u sklopu preduputne obuke provodi se obuka iz međunarodnog humanitarnog prava i pravila postupanja (ROE) koje obuhvaćaju teme: etičke i kulturološke različitosti, kodeks ponašanja, ljudska prava, borba protiv trgovanja ljudima (četiri nastavna sata) te obuka iz rodne perspektive (NATO Bi-SC Direktiva 40-1, UNSCR 1325 i srodne rezolucije - jedan nastavni sat) (M/Ž: 28/4).
29. Preduputna obuka pripadnika hrvatskog kontingenta za NATO aktivnost MN BG LTU (jednom godišnje) – u sklopu preduputne obuke provodi se obuka iz međunarodnog humanitarnog prava i pravila postupanja (ROE) koje obuhvaćaju teme: etičke i kulturološke različitosti, kodeks ponašanja, ljudska prava, borba protiv trgovanja ljudima (četiri nastavna sata) te obuka iz rodne perspektive (NATO Bi-SC Direktiva 40-1, UNSCR 1325 i srodne rezolucije - jedan nastavni sat) (M/Ž: 41/4).
30. Funkcionalna obuka personalnih djelatnika na temu: implementacija Plana djelovanja za promicanje i uspostavljanje ravnopravnosti spolova u MORH-u i OSRH. Obuhvaćene teme: UNSCR 1325 pravna regulativa, UN SOP, zaštita djece, nasilje nad ženama i djecom u područjima zahvaćenih sukobom ili drugim kriznim područjima (jedan nastavni sat) – (M/Ž: 11/9).
· Inženjerijska pukovnija:
31. Funkcionalna obuka na temu: rodna perspektiva u Hrvatskoj vojsci i zaštita prava žena i djece (jedan nastavni sat) – (M/Ž: 22/2)
32. Funkcionalna obuka na temu: prevencija nasilja u obitelji i protokol o postupanju u slučaju nasilja u obitelji (jedan nastavni sat) – (M/Ž: 5/3)
33. Specijalistička vojna obuka (SVO) (4 naraštaja) - u programu općih vojnih sadržaja, trajanja 2 tjedna, obuhvaćene su teme: postupanje u skladu s međunarodnim ratnim pravom (jedan nastavni sat), rodna perspektiva (jedan nastavni sat), prevencija nasilja u obitelji (jedan nastavni sat) – (M/Ž: 4/2)
34. Topničko-raketna pukovnija:
35. Obuka ključnog osoblja zapovjedništva te zapovjednika i 1. dočasnika podređenih postrojbi o implementaciji STANAG 2597 (Pravila postupanja – ROE). Na obuci se, između ostalog, obrađuju teme: međunarodna ljudska prava, međunarodno humanitarno pravo (jedan nastavni sat), međunarodno izbjegličko pravo, međunarodno kazneno pravo (jedan nastavni sat), regionalni pravni sustavi, NATO pravila djelovanja (jedan nastavni sat) – (M/Ž: 8/0)
36. Obuka ključnog osoblja zapovjedništva te zapovjednika i 1. dočasnika podređenih postrojbi o na temu: prevencija nasilja u obitelji (jedan nastavni sat) – (M/Ž: 21/1)
37. Obuka ključnog osoblja zapovjedništva te zapovjednika i 1. dočasnika podređenih postrojbi na temu: ravnopravnost spolova (UNSCR 1325 i srodne rezolucije) (jedan nastavni sat), – (M/Ž: 22/8)
38. Obuka polaznika SVO, tri naraštaja 2025. godine. Na obuci „Vojna služba“ se između ostalih obrađuju teme: ravnopravnost spolova (UNSCR 1325 i srodne rezolucije) (jedan nastavni sat), međunarodno humanitarno pravo (jedan nastavni sat), prevencija nasilja u obitelji (jedan nastavni sat) – (M/Ž: 39/5)
Bojna nuklearno-biološko-kemijske obrane:
39. Funkcionalna obuka na temu: rodna perspektiva u Hrvatskoj vojsci i zaštita prava žena i djece (jedan nastavni sat) – (M/Ž: 35/12)
Bojna veze:
40. Funkcionalna obuka na temu: prevencija nasilja u obitelji i protokol o postupcima u slučaju nasilja u obitelji (jedan nastavni sat) – (M/Ž: 33/4)
Hrvatsko ratno zrakoplovstvo
41. Predputna obuka stožernog osoblja i zrakoplovne sastavnice za pripadnike hrvatskog kontingenta u operaciji potpore miru KFOR na Kosovu, dva puta godišnje. Na obuci se između ostalih obrađuju teme: kulturološke različitosti (jedan nastavni sat), rodna perspektiva (jedan nastavni sat), međunarodno humanitarno pravo i pravila postupanja (ROE) (dva nastavna sata) – (M/Ž: 101/7)
· Obuka postrojbi Hrvatskog ratnog zrakoplovstva (HRZ)
42. Obuka svih kandidata (raspoređenih u HRZ), koji se obučavaju za vojne stručne specijalnosti te kadeti Fakulteta prometnih znanosti – smjer Aeronautika-vojni pilot. Na obuci se između ostalih obrađuju teme: NATO rodne perspektive, UNSCR 1325 i srodne rezolucije, NATO Bi-SC Direktiva 40-1 (dva nastavna sata) – (M/Ž: 377/39)
43. Funkcionalna obuka za sve postrojbe na temu: prevencija nasilja u obitelji i protokol o postupanju u slučaju nasilja u obitelji (jedan nastavni sat) – (M/Ž: 255/27)
Hrvatska ratna mornarica
· Središte za obuku Hrvatske ratne mornarice „Petar Krešimir IV.“:
44. Obuka pripadnika OS RH koji su planirani za sudjelovanje u NATO operaciji potpore miru „SEA GUARDIAN“. Na obuci se između ostalih obrađuju teme: temeljna načela međunarodnog prava (ljudska prava, prava izbjeglica, upravljanje protokolima protiv krijumčarenja migranata te prevencija i suzbijanje trgovanja ljudima – pet nastavnih sati) – (M/Ž: 60/5)
45. Obuka pripadnika OS RH koji su planirani za sudjelovanje u operacijama potpore miru „EU NAVFOR ATALANTA“ i „EU NAVFOR MED IRINI“. Na obuci se između ostalih obrađuje tema: temeljna načela međunarodnog prava (ljudska prava, prava izbjeglica, upravljanje protokolima protiv krijumčarenja migranata i prevencija i suzbijanje trgovanja ljudima – pet nastavnih sati) – (M/Ž: 15/1)
Zapovjedništvo za kibernetički proctor
46. Preduputna obuka Zapovjedništva za kibernetički prostor za skupinu pripadnika satnije koji su sastavni dio hrvatskog kontingenta u misiji potpore miru „NATO misiji u Iraku“ - na obuci se obrađuje tema: rodna perspektiva u vojnim operacijama (obuhvaćen sadržaj: pojmovi/termini, UNSCR 1325 i srodne rezolucije, NATO rodne perspektive, NATO Bi-SC Direktiva 40-1, seksualno uznemiravanje, seksualno iskorištavanje i zlostavljanje, seksualno nasilje u područjima sukoba – tri nastavna sata) – (M/Ž: 20/1)
Dodatno: NATO Tečaj na daljinu
NATO Tečaj na daljinu na temu: rodne perspektive u vojnim operacijama. Ovaj tečaj je preduvjet za sve pripadnike OS koji sudjeluju u operacijama potpore miru/aktivnostima NATO-a, ali se preporučuje i ostalim pripadnicima. Tečaj je usredotočen na uzimanje u obzir rodnih razlika žena, muškaraca, djevojčica i dječaka po pitanju njihovih potreba i utjecaja u područjima operacija radi poboljšanja operativne učinkovitosti.

PROVEDBA AKTIVNOSTI POSEBNOG CILJA 2.: PODIZANJE RAZINE INFORMIRANOSTI GRAĐANA I INSTITUCIJA O INSTRUMENTIMA ZA ZAŠTITU I PROMICANJE LJUDSKIH PRAVA TE OLAKŠAVANJE PRISTUPA PRAVOSUĐU I JAVNOPRAVNIM TIJELIMA

Svrha provedbe mjera i aktivnosti je:
- unaprijediti vidljivost Povelje Europske unije o temeljnim pravima (u daljnjem tekstu: Povelja) kroz informiranje o primjerima dobre prakse i učinkovitoj provedbi Povelje i promicati suradnju tijela javne vlasti (na svim razinama), pravobraniteljskih institucija i organizacija civilnoga društva radi što učinkovitije primjene Povelje
- pridonijeti implementaciji horizontalnog uvjeta za provedbu fondova Europske unije Djelotvorna primjena i provedba Povelje Europske unije o temeljnim pravima (u daljnjem tekstu: Povelja) kroz jačanje kapaciteta državnih i javnih službenika za primjenu prava i načela Povelje s posebnim naglaskom na nediskriminaciju
- povećanje vidljivosti instituta besplatne pravne pomoći te jačanje, širenje i dodatno kapacitiranje sustava pružanja besplatne pravne pomoći, kako bi se osiguralo djelotvorno ostvarenje pravne zaštite, pristupa sudu i drugim javnopravnim tijelima pod jednakim uvjetima
- unaprijediti pristup informacijama iz područja zaštite okoliša, potaknuti sudjelovanje u procesima odlučivanja vezanim za područje zaštite okoliša te unaprijediti pristup pravosuđu u pitanjima okoliša

Ostvarene vrijednosti pokazatelja uspješnosti   
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Informiranost građana o Povelji Europske unije o temeljnim pravima

	40 % (2019.)
	50 % (2027.)
	65 %

	Percepcija dostupnosti informacija o pravima građana
	29 % (2019.)
	50 % (2027.)
	Nema dostupnih podataka

	Broj slučajeva pružene primarne pravne pomoći  
	24.950 (2021.)
	25.782 (2027.)
	25.231 (2024.)

	Broj odobrenih zahtjeva za ostvarivanje
sekundarne pravne
pomoći
	3.425 (2021.)
	4.089 (2027.)
	2.905 (2024.)



Prema rezultatima istraživanja Eurobarometa iz prosinac 2025., u Republici Hrvatskoj je 65 % ispitanika čulo za Povelju EU o temeljnim pravima (prosjek EU-49 %), od kojih je 25 % dobro informirano. 
Prema podacima Izvješća o ostvarivanju prava na besplatnu pravnu pomoć i utrošku sredstava u 2024. Ministarstva pravosuđa, uprave i digitalne transtormacije iz prosinca 2025. godine, u 2024. godini primarna pravna pomoć pružena je u 25.231 slučaja, najviše u obliku pravnog savjeta (11.372 slučaja), zatim u obliku opće pravne informacije (10.462 slučaja) te u obliku sastavljanja podnesaka (3.133 slučaja), zastupanja u postupcima pred javnopravnim tijelima (218 slučajeva) i u obliku pravne pomoći u izvansudskom mirnom rješenju spora (46 slučaja). 
Sekundarna pravna pomoć odobravana je u obliku oslobođenja od plaćanja sudskih pristojbi, zastupanja u sudskim postupcima te u obliku oslobođenja od plaćanja troškova sudskog postupka. U 2024. zaprimljeno je 2.905 zahtjeva za odobravanje sekundarne pravne pomoći, od čega je odobreno 2.046 zahtjeva. U odnosu na 2023., u 2024. je zabilježen pad broja podnesenih zahtjeva za ostvarivanje sekundarne pravne pomoći za 10,83 %.
 
MJERA 2.1. Promicati učinkovitu primjenu Povelje Europske unije o temeljnim pravima
Aktivnost 2.1.1. Rasprava o godišnjem izvješću Europske komisije o primjeni Povelje o temeljnim pravima 
Nositelj provedbe: Ured za ljudska prava i prava nacionalnih manjina
Tijekom 2025. Ured za ljudska prava je kreirao posebni preglednik na mrežnoj stranici Ureda za ljudska prava i prava nacionalnih manjina posvećen obilježavanju 25 godina Povelje EU o temeljnim pravima: https://ljudskaprava.gov.hr/povelja-eu-o-temeljnim-pravima/1271.
Povelja o temeljnim pravima obvezujuća je za države članice kada provode pravo Unije, a pravo EU-a često se primjenjuje na nacionalnoj razini. Utječe na znatan dio prava i oblikovanja politika u državama članicama, što suce, političare, državne dužnosnike i pravne stručnjake čini glavnim provoditeljima Povelje. 
Ured nije organizirao javni skup povodom rasprave o godišnjem izvještaju već je nizom edukativnih i distribucijskih aktivnosti[footnoteRef:5] promicao zajamčena prava i slobode Povelje EU o temeljnim pravima i alate stjecanja znanja za primjenu Povelje Agencije EU za temeljna prava – FRA[footnoteRef:6]. [5:  https://ljudskaprava.gov.hr/ljudska-prava/povelja-eu-o-temeljnim-pravima/kampanja-agencije-eu-za-temeljna-prava-fra-povodom-obiljezavanja-25-godina-povelje-eu-o-temeljnim-pravima/1272
]  [6:  https://ljudskaprava.gov.hr/UserDocsImages//15122025//Primjena%20Povelje%20EU%20o%20temeljnim%20pravima%20-%20ON-LINE%20alati.pdf] 

	Drugi izvori (euro)

	Izvori financiranja u 2025. godini
	A681000 – Administracija i upravljanje
	/
	/

	ROK PROVEDBE AKTIVNOSTI
	VI. kvartal 2025.



Aktivnost 2.1.2.  Tribine o pravima osoba s invaliditetom i osobama starije životne dobi
Nositelj provedbe: Ured za ljudska prava i prava nacionalnih manjina
Aktivnost nije provedena.
Aktivnost 2.1.3. Povećati uključenost i neovisnost starijih osoba pružanjem edukacije o korištenju i mogućnostima portala e-Građani
Nositelj provedbe: Ministarstvo pravosuđa, uprave i digitalne transformacije
Tijekom 2025., održano je 6 edukacija o korištenju i mogućnostima portala e-Građani za: Zajednicu saveza osoba s invaliditetom Hrvatske – SOIH, Udrugu dragovoljaca i veterana Domovinskog rata Republike Hrvatske (UDVDR RH) u Zagrebu, Kostreni i Šibeniku, Hrvatski savez gluhih i nagluhih i Udrugu invalida Grada Zagreba. Na edukacijama je prisustvovalo 39 sudionika u dobi od 50-64 godine i 74 sudionika u dobi 65+. Od toga ih je 97 u statusu umirovljenika. Sadržaj edukacija obuhvaćao je upoznavanje s organizacijom portala e-Građani i pristupom katalogu usluga i informacija; važnost, funkcionalnosti i dostupnost e-usluga svima, bez obzira na vizualne, slušne, motoričke ili kognitivne poteškoće te pregled i pristup uslugama od interesa. U cilju olakšavanja pristupa e-Uslugama koje zahtijevaju najvišu razinu sigurnosti, svima prisutnima su uručeni čitači elektroničkih iskaznica.

	/

	ROK PROVEDBE AKTIVNOSTI
	IV. kvartal 2025.



Aktivnost 2.1.4. Obrazovne aktivnosti u grupama za samozastupanje, klubovima samozastupnika i vijećima korisnika u domovima socijalne skrbi kojima je osnivač Republika Hrvatska
Nositelj provedbe: Ministarstvo rada, mirovinskoga sustava, obitelji i socijalne politike
Sunositelji provedbe: Domovi socijalne skrbi kojima je osnivač RH, a osnivačka prava i dužnosti u ime osnivača ostvaruje Ministarstvo rada, mirovinskoga sustava, obitelji i socijalne politike 
Za podizanje svijesti o instrumentima i mehanizmima zaštite ljudskih prava i jednakosti i prava djece, s posebnim naglaskom na Povelju Europske unije o temeljnim pravima i kako bi se osigurala viša razina informiranosti opće i stručne javnosti., Ministarstvo rada, mirovinskoga sustava, obitelji i socijalne politike, 3. veljače 2025., poslalo je obavijest i uputu domovima socijalne skrbi koji skrbe o djeci s teškoćama u razvoju, djeci s problemima u ponašanju, djeci bez odgovarajuće roditeljske skrbi, osobama s invaliditetom, starijim osobama i osobama s mentalnim oštećenjem, o obvezi održavanja sastanaka korisnika na temu zaštite i promicanja ljudskih prava i prava djece. Isto tako zatraženo je da se dostave podaci o provedbi mjere i prema dostavljenome proizlazi da su 32 doma dostavila izvješće o provedbi mjere (11 domova za djecu, 18 domova za odrasle osobe i tri doma za starije osobe).
	POKAZATELJI PROVEDBE i POKAZATELJI uspješnosti provedbe
	Broj sastanaka korisničkih skupina u domovima socijalne skrbi
	Broj sudionika sastanaka
	Broj objava na mrežnom mjestu

	Ostvareni ishodi za pokazatelje provedbe u 2025. godini
	32/69
	528/700
	32/69

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A 734192, A 734194 A 734190, A 734193 A 798001, A 807007
	/
	/

	ROK PROVEDBE AKTIVNOSTI
	IV. kvartal 2025.



MJERA 2.2. Jačati administrativne kapacitete za primjenu Povelje Europske unije o temeljnim pravima u području fondova Europske unije
Aktivnost 2.2.1. Razvoj i provedba usavršavanja o djelotvornoj primjeni i provedbi Povelje za tijela u sustavu upravljanja i kontrole za provedbu EU fondova, korisnike projekata financiranih iz EU fondova te za koordinatore za nediskriminaciju
Nositelj provedbe: Ministarstvo regionalnoga razvoja i fondova Europske unije
Sunositelji provedbe: Državna škola za javnu upravu, Ministarstvo rada, mirovinskoga sustava, obitelji i socijalne politike, druge relevantne institucije i partneri
U okviru provođenja aktivnosti za kontinuirano ispunjenje horizontalnog uvjeta djelotvorne primjene i provedbe Povelje Europske unije o temeljnim pravima, Ministarstvo regionalnoga razvoja i fondova Europske unije provodi različite edukacijske aktivnosti, grupirane kako slijedi: 
1. Edukacije za koordinatore za nediskriminaciju
2. Edukacije za tijela u sustavu upravljanja i kontrole EU fondova
3. Edukacije za prijavitelje i korisnike. 

1. Uloga koordinatora za nediskriminaciju uključuje, između ostaloga, praćenje provedbe aktivnosti za nediskriminaciju, ravnopravnost spolova i prava osoba s invaliditetom u pozivima za dodjelu bespovratnih sredstava i projektima u njihovoj nadležnosti, kao i umrežavanje radi razmjene informacija o horizontalnim načelima. Kako bi se dodatno izgradili i ojačali kapaciteti koordinatora za nediskriminaciju za programsko razdoblje 2021.- 2027., provodi se plan kontinuiranih edukacija namijenjenih imenovanim koordinatorima.
Vezano uz planiranu provedbu edukacija o pravima iz Povelje Europske unije o temeljnim pravima, kao nastavak redovnih aktivnosti jačanja kapaciteta koordinatora za nediskriminaciju za primjenu horizontalnih načela u programskom razdoblju 2021.- 2027., Ministarstvo regionalnoga razvoja i fondova Europske unije je tijekom izvještajnog razdoblja organiziralo tri edukacije za koordinatore imenovane u tijelima sustava upravljanja i kontrole EU fondova. Edukacije su organizirane u suradnji s Državnom školom za javnu upravu.
Na navedenim edukacijama sudjelovalo je ukupno 116 sudionika/ca.
2. 	Kako bi se osiguralo da zaposlenici tijela sustava upravljanja i kontrole EU fondova poštuju prava i načela utvrđena Poveljom te promiču njihovu primjenu u skladu sa svojim nadležnostima, Ministarstvo regionalnoga razvoja i fondova Europske unije je tijekom izvještajnog razdoblja organiziralo i druge edukacije koje su sadržajno obuhvaćale tematiku horizontalnih načela i prava iz Povelje te njihovu primjenu u provedbi ulaganja podržanih iz EU fondova. Tijekom izvještajnog razdoblja provedeno je osam edukacija za državne i javne službenike iz tijela sustava i kontrole fondova EU-a, kao i za potencijalne prijavitelje na lokalnoj razini. Edukacije je organiziralo Ministarstvo regionalnoga razvoja i fondova Europske unije u suradnji s  pravobraniteljskim institucijama (Ured pučke pravobraniteljice, Ured pravobraniteljice za ravnopravnost spolova, Ured pravobranitelja za osobe s invaliditetom) te gradovima koji su tijela u sustavu upravljanja i kontrole EU fondova kao i jedinicama lokalne samouprave.
Ukupno ih je pohađalo 320 sudionika/ca državnih i javnih službenika zaposlenih u tijelima sustava za upravljanje i kontrolu EU fondova i lokalnih samouprava. Sadržaj edukacija obuhvatio je prava definirana Poveljom te njihovu primjenu u projektima EU fondova. 
Tijekom izvještajnog razdoblja, u suradnji Ministarstva regionalnoga razvoja i fondova Europske unije i Državne škole za javnu upravu, finaliziran je e-tečaj pod nazivom „Povelja EU-a o temeljnim pravima i primjena u provedbi ulaganja podržanih iz EU fondova za razdoblje 2021.- 2027.“. E-tečaj je prvenstveno namijenjen zaposlenicima tijela sustava upravljanja i kontrole (za Program Konkurentnost i kohezija 2021.-2027. i Integriranog teritorijalnog programa 2021.-2027 - PKK & ITP, Program učinkoviti ljudski potencijali 2027. 2027. - PULJP, Program za ribarstvo i akvakulturu Republike Hrvatske - PRA te Fond za azil, migracije i integraciju - AMIF, Fond za unutarnju sigurnost – ISF, Instrument za financijsku potporu u području upravljanja granicama i vizne politike - BMVI), ali je otvoren i za sve druge državne i javne službenike te osigurava informiranost potrebnu za usklađenost programa koji primaju potporu iz fondova s odredbama Povelje o temeljnim pravima. Pohađanje e-tečaja trajno je omogućeno putem internetske platforme DŠJU-a od 2025. godine. Do kraja 2025. godine u edukaciju se uključilo više od 800 službenika.
3. 	Vezano za aktivnost izrade edukativnog animiranog video filma za potencijalne prijavitelje i korisnike projekata financiranih EU fondovima na temu Povelje EU-a o temeljnim pravima i njezine primjene u provedbi ulaganja podržanih iz EU fondova, ta se aktivnost provodila u 2025. no zbog neizvršenja usluge njezino ostvarenje očekuje se u 2026. godini.

	POKAZATELJI PROVEDBE i POKAZATELJI uspješnosti provedbe
	Udio službenika zaposlenih
u sustavu upravljanja i
kontrole EU fondova koji su
prošli usavršavanje
	Broj educiranih korisnika
projekata financiranih EU
fondovima
	Broj edukacija za
koordinatore za
nediskriminaciju u
programskom
razdoblju od 2021.
do 2027

	Ostvareni ishodi za pokazatelje provedbe u 2025. godini
	31% obveznika edukacije
	0 
	3

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
K680056 Tehnička pomoć programa Konkurentnost i kohezija i Integriranog teritorijalnog programa 2021-2027
	1.234,00 (u okviru redovne aktivnosti)
	6.992,00 (u okviru redovne aktivnosti)
	0,00 (u okviru redovne aktivnosti)

	ROK PROVEDBE AKTIVNOSTI
	Planirane edukativne aktivnosti su cijelosti provedene tijekom 2025. Provedba e-tečaja nastavit će se u 2026. godini, a objava pripremljenih edukativnih materijala za prijavitelje i korisnike o Povelji EU-a   o temeljnim pravima planirana je u 2026.



MJERA 2.3. Osigurati održivost sustava besplatne pravne pomoći i sustavno informirati o pristupu besplatnoj pravnoj pomoći
Aktivnost 2.3.1. Informiranje građana o mogućnostima korištenja besplatne pravne pomoći (objava materijala o besplatnoj pravnoj pomoći na internetskim stranicama Ministarstva pravosuđa, uprave i digitalne transformacije, županija, Grada Zagreba, pravnih klinika pravnih fakulteta i organizacija civilnog društva ovlaštenih za pružanje primarne pravne pomoći i putem drugih medija) i putem institucija u kojima se građani obraćaju za ostvarivanje određenih prava;
Nositelj provedbe: Ministarstvo pravosuđa, uprave i digitalne transformacije
Pravo na besplatnu pravnu pomoć predstavlja bitnu komponentu prava na pristup pravosuđu. Pružanje pravne pomoći građanima koji zbog imovnog stanja ne mogu snositi troškove vođenja postupaka jedan je od temeljnih preduvjeta za ostvarenje prava na pristup pravosuđu. 
Ministarstvo pravosuđa, uprave i digitalne transformacije sustavno je radilo na podizanju vidljivosti mehanizma pružanja besplatne pravne pomoći. U razdoblju od 20. rujna do 30. studenog 2025. provedena je radijska kampanja tijekom koje je na Hrvatskom radiju (HRT1 i HRT2) te na osam lokalnih postaja tri puta dnevno emitiran radio spot o sustavu besplatne pravne pomoći. U prosincu 2025. te siječnju 2026. tiskano je 13.560 brošura, 14.490 letaka te 351 plakat s osnovnim informacijama o sustavu besplatne pravne pomoći temeljenom na Zakonu o besplatnoj pravnoj pomoći. Brošure i leci su tijekom siječnja 2026. distribuirani na 440 adresa, a plakati na 351 adresu. Zbog tehničkih problema s kojima se susreo dobavljač nije bilo moguće tiskanje i distribuciju završiti u prosincu 2025. godine. 
Brošure, leci i plakati su dostavljeni institucijama kojima se građani/ke obraćaju za ostvarivanje određenih prava (Hrvatskom zavodu za socijalni rad i njegovim županijskim uredima i područnim uredima, Hrvatskom zavodu za zdravstveno osiguranje i područnim uredima, Hrvatskom zavodu za mirovinsko osiguranje i područnim uredima, županijama, Uredu pučke pravobraniteljice te uredima posebnih pravobranitelja, ovlaštenim udrugama i pravnim klinikama).
	POKAZATELJI PROVEDBE i POKAZATELJI uspješnosti provedbe
	Broj materijala objavljenih na
internetskim stranicama Ministarstva pravosuđa, uprave i digitalne transformacije, županija, Grada Zagreba, pravnih klinika, pravnih fakulteta i udruga ovlaštenih za pružanje primarne pravne pomoći 
	Emitiranje radio spota na 10 radio stanica u razdoblju od 20. rujna do 30. studenog 2025.

Tiskanje i distribucija:
- 13.560 brošura
-14.490 letaka
- 351 plakat
(distribuirani 440 adresa diljem RH institucijama kojima se građani obraćaju)
	

	Ostvareni ishodi za pokazatelje provedbe u 2025. godini
	Broj odobrenih zahtjeva za ostvarivanje sekundarne pravne pomoći - 2.303
	Broj slučajeva pružene primarne pravne pomoći — 19.228
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A630048, izvor 11 i 41 – 1.168.705,33 eura
	/
	/

	ROK PROVEDBE AKTIVNOSTI
	IV kvartal 2025.



Aktivnost 2.3.2. Edukacija o ulozi instituta besplatne pravne pomoći u suzbijanju diskriminacije i umrežavanje pružatelja primarne i sekundarne pravne pomoći
Nositelj provedbe: Ured za ljudska prava i prava nacionalnih manjina
Aktivnost nije provedena.
MJERA 2.4. Jačati svijest institucija i šire javnosti o pravu na zdrav život i okoliš
Aktivnost 2.4.1. Programi edukacije i osvješćivanja javnosti o svjetlosnom onečišćenju
Nositelj provedbe: Ministarstvo zaštite okoliša i zelene tranzicije
Sunositelj provedbe: Hrvatska gospodarska komora 
Ministarstvo zaštite okoliša i zelene tranzicije je 4. prosinca 2025., u suradnji s Hrvatskom gospodarskom komorom organiziralo radionicu “Najbolje prakse u izradi Planova rasvjete". Ovogodišnja radionica je nastavak podizanja svijesti javnosti o svjetlosnom onečišćenju. Uz predstavnike Ministarstva zaštite okoliša i zelene tranzicije i Hrvatske gospodarske komore, na radionici su sudjelovali izrađivači Planova rasvjete i Akcijskih Planova. Radionica je održana u obliku videokonferencije te je okupila 35 sudionika. Donošenjem Zakona o zaštiti od svjetlosnog onečišćenja, Pravilnika o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima, Pravilnika o mjerenju i načinu praćenja rasvijetljenosti okoliša i Pravilnika o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete, uspostavljena je potpuna primjena zakonodavnog okvira kojim se uređuju pitanja zaštite od svjetlosnog onečišćenja u Republici Hrvatskoj. Radionica je imala za cilj omogućiti razmjenu relevantnih informacija i iskustava između nadležnog Ministarstva i ostalih uključenih u izradu zakonodavnog okvira zaštite od svjetlosnog onečišćenja, Planova rasvjete i Akcijskih planova koji se u praksi suočavaju s različitim izazovima.
	POKAZATELJI PROVEDBE i POKAZATELJI uspješnosti provedbe
	Broj održanih radionica 
	Broj sudionika radionica
	

	Ostvareni ishodi za pokazatelje provedbe u 2025. godini
	1
	35
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	Administracija i upravljanje
	
	

	ROK PROVEDBE AKTIVNOSTI
	IV: kvartal 2025.



Aktivnost 2.4.2. Radionice i kreatora politika “Jačanje suradnje između znanosti, gospodarstva te podizanje svijesti javnosti o štetnosti POPsova"
Nositelj provedbe: Ministarstvo zaštite okoliša i zelene tranzicije
Sunositelj provedbe: Hrvatska gospodarska komora 
21. studenoga 2025. je u Hrvatskoj gospodarskoj komori održana radionica „Četvrti nacionalni plan za provedbu Stockholmske konvencije u Republici Hrvatskoj“, u organizaciji Ministarstva zaštite okoliša i zelene tranzicije. Na radionici je predstavljen Četvrti nacionalni  plan, a koji obuhvaća odluke usvojene na devetoj, desetoj i jedanaestoj konferenciji stranaka Stockholmske konvencije. Republika Hrvatska je ratificirala Stockholmsku konvenciju o postojanim organskim onečišćujućim tvarima (POPs-ovima) u studenom 2006. Zakonom o potvrđivanju Konvencije („Narodne novine – Međunarodni ugovori“, broj 11/06.), a strankom Konvencije postala je 30. travnja 2007. („Narodne novine – Međunarodni ugovori“, broj 2/07.). Od tada su izrađena tri nacionalna plana za provedbu Konvencije, u skladu s obvezama iz članka 7. Četvrti Nacionalni plan predstavlja sveobuhvatni okvir za upravljanje POPs-ovima u Republici Hrvatskoj. Predviđa mjere koje su u skladu s najnovijim zahtjevima kako Konvencije tako i Europske unije, prepoznaje ključne rizike i osigurava strateški okvir u sljedećem razdoblju do 2031. godine. Sudionici radionice dobili su i pregled aktualnih stručnih tema, uključujući trendove, regulatorne zahtjeve i rezultate monitoringa povezanog s POPs-ovima.
	POKAZATELJI PROVEDBE i POKAZATELJI uspješnosti provedbe
	Broj održanih radionica 
	Broj sudionika radionica
	

	Ostvareni ishodi za pokazatelje provedbe u 2025. godini
	1
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A 576235 
1.743,40 eura
	
	

	ROK PROVEDBE AKTIVNOSTI
	2025.



[bookmark: _Toc226034825]

PROVEDBA AKTIVNOSTI POSEBNOG CILJA 3. JAČANJE MEHANIZAMA PRAĆENJA I PROVEDBE USTAVNOG ZAKONA O PRAVIMA NACIONALNIH MANJINA
Svrha provedbe mjera i aktivnosti je:
· unaprjeđenje položaja pripadnika nacionalnih manjina, odnosno prava na sudjelovanje u javnom životu i upravljanju lokalnim poslovima
· stvaranje preduvjeta za uspješnu provedbu projekta Uključivanje nacionalnih manjina usmjerenog unaprjeđenju provedbe Ustavnog zakona o pravima nacionalnih manjina
· pridonošenje provedbi Ustavnog zakona o pravima nacionalnih manjina vezano za pravo na odgoj i obrazovanje na jeziku i pismu nacionalnih manjina
Ostvarene vrijednosti pokazatelja uspješnosti   
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Broj postupaka vođenih na jeziku i pismu nacionalnih manjina pred upravnim tijelima lokalnih jedinica i sudskim tijelima
	17 (2021.)
	34 (2027.)
	1 sudski/1378 upravna postupka

	Udio članova vijeća nacionalnih manjina i predstavnika nacionalnih manjina koji izjavljuju da su zadovoljni sa uključenošću u donošenje odluka JLP(R)S koje se tiču manjina
	0 (početna vrijednost nije dostupna)
	40 % (2027.)
	Nema dostupnih podataka



Vezano uz primjenu odredbe članak 12. Ustavnog zakona o pravima nacionalnih manjina kojim je uređena ravnopravna službena uporaba jezika i pisma pripadnika nacionalnih manjina, u 2025. godini povećan je broj upravnih postupaka u kojima su se osobe služile jezikom i pismom nacionalne manjine, dok je broj sudskih postupaka smanjen. 

MJERA 3.1. Osigurati praćenje sudjelovanja pripadnika nacionalnih manjina u javnom životu i upravljanju lokalnim poslovima putem vijeća i predstavnika nacionalnih manjina
Aktivnost 3.1.1. Obilježavanje svjetskog dana kulturnih raznolikosti, dijaloga i razvoja
Nositelj provedbe: Ured za ljudska prava i prava nacionalnih manjina
Aktivnost nije provedena.
Aktivnost 3.1.2. Izrada analize o sudjelovanju pripadnika nacionalnih manjina u predstavničkim i izvršnim tijelima jedinica lokalne i područne (regionalne) samouprave, po pojedinim nacionalnim manjinama
Nositelj provedbe: Ministarstvo pravosuđa, uprave i digitalne transformacije
Sunositelj provedbe: Ured za ljudska prava i prava nacionalnih manjina
Pripadnicima nacionalnih manjina Ustavnim zakonom o pravima nacionalnih manjina zajamčeno je pravo na zastupljenost u predstavničkim i izvršnim tijelima jedinica lokalne i područne (regionalne) samouprave. Kako bi se stvorili preduvjeti za razvoj adekvatnih mjera za osnaživanje prava nacionalnih manjina na sudjelovanje u javnom životu, pratilo se sudjelovanje pripadnika nacionalnih manjina kroz zastupljenost u predstavničkim tijelima i izvršnim tijelima jedinica lokalne i područne (regionalne) samouprave.
Analiza je izrađena i objavljena na službenoj stranici Ministarstva pravosuđa, uprave i digitalne transformacije te dostavljena početkom prosinca 2025. Uredu za ljudska prava i prava nacionalnih manjina (vidi više: https://mpudt.gov.hr/o-ministarstvu/ustrojstvo/uprava-za-ljudska-prava-nacionalne-manjine-i-etiku/nacionalne-manjine/26058).

	POKAZATELJI PROVEDBE i POKAZATELJI uspješnosti provedbe
	Broj izrađenih analiza

	Broj materijala objavljenih na internetskim stranicama

	

	Planirani ishodi za pokazatelje provedbe u 2025. godini
	1
	2
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A629000
Administracija i upravljanje
11
	/
	/

	ROK PROVEDBE AKTIVNOSTI
	IV. kvartal 2025.



Aktivnost 3.1.3. Edukacije članova vijeća i predstavnika nacionalnih manjina
Nositelj provedbe: Ured za ljudska prava i prava nacionalnih manjina
Aktivnost nije provedena.
MJERA 3.2. Osnažiti provedbu Ustavnog zakona o pravima nacionalnih manjina
Aktivnost 3.2.1. Istraživačke aktivnosti usmjerene unapređenju praćenja provedbe Ustavnog zakona o pravima nacionalnih manjina
Nositelj provedbe: Ured za ljudska prava i prava nacionalnih manjina
Aktivnost 3.2.2. Regionalne edukacije članova vijeća i predstavnika nacionalnih manjina
Nositelj provedbe: Ured za ljudska prava i prava nacionalnih manjina
Aktivnost 3.2.3. Edukacije mladih pripadnika nacionalnih manjina
Nositelj provedbe: Ured za ljudska prava i prava nacionalnih manjina
Aktivnost 3.2.4. Studija o izazovima uključivanja žena pripadnica nacionalnih manjina u aktivnosti vijeća i predstavnika nacionalnih manjina
Nositelj provedbe: Ured za ljudska prava i prava nacionalnih manjina
U okviru Programa „Učinkoviti ljudski potencijali 2021. – 2027.“, koji se financira iz ESF +, planirana su ulaganja u osiguravanje podrške provedbi Ustavnog zakona o pravima nacionalnih manjina, posebice kroz aktivnosti usmjerene osnaživanju vijeća i predstavnika nacionalnih manjina. U 2025. su provedene završne pripremne aktivnosti Ureda za ljudska prava i prava nacionalnih manjina s relevantnim dionicima, vijećima i predstavnicima nacionalnih manjina, predstavnicima jedinica lokalne i područne (regionalne) samouprave, civilnog društva i akademske zajednice. U siječnju 2026. je objavljen Poziva na dostavu projektnog prijedloga kojim će se financirati provedba ovih aktivnosti.

Aktivnosti nisu provedene.

MJERA 3.3. Izrada i provedba ispita državne mature na jeziku i pismu nacionalne manjine
Aktivnost 3.3.1. Provedba ispita državne mature na jeziku i pismu nacionalne manjine
Nositelj provedbe: Nacionalni centar za vanjsko vrednovanje obrazovanja
U srednjim školama obrazovanje učenika na jeziku i pismu nacionalnih manjina organizira se u skladu sa Zakonom o odgoju i obrazovanju u osnovnoj i srednjoj školi i Zakonom o odgoju i obrazovanju na jeziku i pismu nacionalnih manjina te drugim propisima. Polaganje državne mature provodi se prema Pravilniku o polaganju državne mature prema kojemu učenici koji se školuju na jeziku i pismu nacionalnih manjina u sklopu ispita obveznog dijela državne mature uz ispit iz Hrvatskoga jezika obvezno polažu ispit iz jezika nacionalne manjine na kojemu se školuju, a kao treći ispit u sklopu obveznog dijela državne mature biraju ispit iz Matematike ili iz stranoga jezika. Učenici koji se školuju na jeziku i pismu češke nacionalne manjine, mogu polagati ispite obveznoga dijela državne mature iz Hrvatskoga jezika, Matematike i stranoga jezika ili kao i ostali pripadnici nacionalnih manjina kako je navedeno. Učenici koji se obrazuju na jeziku i pismu nacionalnih manjina ispite državne mature polažu na jeziku i pismu na kojemu su se obrazovali. Iznimno, učenici koji se obrazuju na jeziku i pismu češke nacionalne manjine ispite državne mature mogu polagati na hrvatskome jeziku. Pristupnici koji su se obrazovali na jeziku i pismu nacionalne manjine mogu birati hoće li polagati ispite državne mature na jeziku i pismu nacionalne manjine. Aktivnosti obuhvaćaju rad članova stručnih radnih skupina za izradu ispita iz jezika nacionalnih manjina i recenziju ispita, prijevod ispita i ispitnih materijala na jezik i pismo nacionalne manjine i lekturu, tisak, pakiranje, distribucija, povrat, priprema za ocjenjivanje ispita, optička obrada ispita, isporuka rezultata optičke obrade i isporuka skeniranih materijala državne mature na jeziku i pismu nacionalnih manjina i ocjenjivanje ispita iz jezika nacionalnih manjina i ispita prevedenih na jezike i pisma nacionalnih manjina.

	POKAZATELJI PROVEDBE i POKAZATELJI uspješnosti provedbe
	Izrađeni ispiti na
jeziku i pismu
nacionalne manjine
	Broj tiskanih ispita
	Broj vanjskih suradnika (stručne
radne skupine, recenzenti,
prevoditelji, lektori, ocjenjivači)

	Ostvareni ishodi za pokazatelje provedbe u 2025. godini
	5l
	1015
	57

	IZVORI FINANCIRANJA (iznos sredstava i proračunska pozicija)
	Državni proračun (euro)

	EU financiranje (euro)
	Drugi izvori (euro)

	Izvori financiranja u 2025. godini
	A814001-
Državna
Matura
53.042,96 EUR

	

	

	ROK PROVEDBE AKTIVNOSTI
	III kvartal 2025.

PROVEDBA AKTIVNOSTI POSEBNOG CILJA 4. UNAPRJEĐENJE SURADNJE S ORGANIZACIJAMA CIVILNOG DRUŠTVA I MEDIJIMA U ZAŠTITI LJUDSKIH PRAVA I SUZBIJANJU DISKRIMINACIJE

Svrha provedbe mjera i aktivnosti je:
· prepoznavanje razvojnih potreba organizacija civilnoga društva koje djeluju u području zaštite i promicanja ljudskih prava i poticanje razvoja zagovarački orijentiranih organizacija
· unaprijediti razinu medijskih sloboda, zastupljenost i kvalitetu medijskih sadržaja o ljudskim pravima i razinu znanja medijskih djelatnika o problematici zaštite i promicanja ljudskih prava
Ostvarene vrijednosti pokazatelja uspješnosti   
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Pozicija Republike Hrvatske na Svjetskom indeksu medijskih sloboda (Press Freedom Index) - politički kontekst
	49. mjesto
	< 30
	60

	Indeks održivosti organizacija civilnog društva u Hrvatskoj (CSOSI)
	3.4.
	3.1.
	Zadnji pokazatelj iz 2021., od tada se više ne mjeri indeks održivosti 



Republika Hrvatska je na RSF-ovom Indeksu slobode zauzela 60 mjesto (https://rsf.org/en/index), što je nazadovanje s obzirom na iskazanu početnu vrijednost Nacionalnog plana zaštite i promicanja ljudskih prava i suzbijanje diskriminacije (49. mjesto).
MJERA 4.1. Poticati održiv i dugoročan razvoj organizacija civilnog društva koje štite i promiču ljudska prava
Aktivnost 4.1.1. Edukacije o digitalnoj pristupačnosti namijenjene organizacijama civilnog društva koje štite i promiču ljudska prava
Nositelj provedbe: Ministarstvo pravosuđa, uprave i digitalne transformacije
Održano je šest edukacija o digitalnoj pristupačnosti za Zajednicu saveza osoba s invaliditetom Hrvatske – SOIH, Udrugu dragovoljaca i veterana Domovinskog rata Republike Hrvatske (UDVDR RH) u Zagrebu, Kostreni i Šibeniku, Hrvatski savez gluhih i nagluhih i Udrugu invalida rada Grada Zagreba.
	POKAZATELJI PROVEDBE i POKAZATELJI uspješnosti provedbe
	
Broj događanja
	
Broj sudionika događanja
	
Broj medijskih objava

	Planirani ishodi za pokazatelje provedbe u 2025. godini
	
6
	
185
	
7

	IZVORI FINANCIRANJA (iznos sredstava i proračunska pozicija)
	
Državni proračun (euro)

	EU financiranje (euro)
	Drugi izvori (euro)

	Izvori financiranja u 2025. godini
	A 629000 Administracija i upravljanje
	
	

	ROK PROVEDBE AKTIVNOSTI
	IV kvartal 2025. godine



Aktivnost 4.1.2. Praćenje i izvještavanje o javnim sredstvima dodijeljenim za projekte i programe od interesa za opće dobro koje provode udruge u području zaštite ljudskih prava 

Nositelj provedbe: Ured za udruge
Sunositelji provedbe: Davatelji financijskih sredstava iz javnih izvora 

Ured za udruge, temeljem Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, izrađuje Godišnja Izvješća o financiranju projekata i programa organizacija civilnog društva koja pokazuju kako se troše sredstva koje država izdvaja za projekte i programe udruga i ostalih organizacija civilnog društva iz javnih izvora. Zbog odgode izrade novog informacijskog sustava za praćenje i vrednovanje dodjele financijskih sredstava udrugama koje provode programe i/ili projekte od interesa za opće dobro, Izvješće za 2025. godinu još uvijek nije izrađeno. Naime, Ured za udruge prikuplja i obrađuje podatke o financiranju projekata i programa organizacija civilnoga društva iz javnih izvora na način da obveznici primjene Uredbe Uredu za udruge dostave godišnji izvještaj o provedenim postupcima i dodijeljenim financijskim sredstvima iz javnih izvora za projekte i programe od općeg dobra koje provode udruge i druge organizacije civilnoga društva, dok će Informacijski sustav olakšati,  pojednostaviti i ubrzati prikupljanje podataka, koji se ujedno prikupljaju u svrhu praćenja i vrednovanja programa i projekata udruga, kao i u svrhu prevencije dvostrukog financiranja istih programa i projekata.
	POKAZATELJI PROVEDBE i POKAZATELJI uspješnosti provedbe
	
Broj izvještaja prikupljenih od obveznika primjene Uredbe
	
Broj izvještaja o financiranju projekata i programa organizacija civilnog društva
	

	Planirani ishodi za pokazatelje provedbe u 2025. godini
	
1450
	
550
	

	IZVORI FINANCIRANJA (iznos sredstava i proračunska pozicija)
	
Državni proračun (euro)

	EU financiranje (euro)
	Drugi izvori (euro)

	Izvori financiranja u 2025. godini
	A 509000 Administracija i upravljanje
	
	

	ROK PROVEDBE AKTIVNOSTI
	IV kvartal 2025. godine



Aktivnost 4.1.3. Dani otvorenih vrata udruga

Nositelj provedbe: Ured za udruge 
Sunositelj provedbe: Ured za ljudska prava i prava nacionalnih manjina

U okviru trinaestih po redu Dana otvorenih vrata udruga koji su se širom Hrvatske održali od 5. do 7. lipnja 2025., građani su imali priliku sudjelovati u više od 130 različitih događanja koja su udruge organizirale, a pregled svih prijavljenih događanja u sklopu Dana otvorenih vrata udruga 2025. nalazi na aplikaciji UdrugeInfo. 
U sklopu Dana otvorenih vrata udruga Ured za udruge je također 5. lipnja 2025. organizirao konferenciju  „Uloga i doprinos udruga u održivom razvoju lokalne zajednice“ u Kući umjetnosti Arsen u Šibeniku. Na konferenciji je predstavljena  dosadašnja uloga udruga i drugih organizacija civilnoga društva u području održivoga razvoja, kao i mogućnosti i izazovi koji se postavljaju pred naše društvo u ovom području. Konferenciju je uživo pratilo pedesetak gostiju, dok su ostali mogli pratiti događanje putem video prijenosa na YouTube kanalu Ureda za udruge  putem kojeg je zabilježeno oko 100 pregleda. Manifestacija Dani otvorenih vrata udruga je najavljena i na web portalu Šibenik IN (od 2. lipnja 2025.). Održavanje konferencije popraćeno je i u medijima i to na web portalu Šibenik IN (od 5. lipnja 2025.), na HTV4  u Hrvatska danas: Split, Zagreb, Čakovec, (5. lipnja 2025.  prilog od 7'48''- 11'10'')  i u radio emisiji  Civilno društvo na HR1 (od 18. lipnja 2025.).
	POKAZATELJI PROVEDBE i POKAZATELJI uspješnosti provedbe
	
Broj događanja koja udruge organiziraju povodom Dana otvorenih vrata 

	
Broj udruga koje su otvorile svoja vrata 

	
Broj aktivnosti koje su medijski popraćene 


	Planirani ishodi za pokazatelje provedbe u 2025. godini
	
300 
	
150 
	
200 

	IZVORI FINANCIRANJA (iznos sredstava i proračunska pozicija)
	
Državni proračun (euro)

	EU financiranje (euro)
	Drugi izvori (euro)

	Izvori financiranja u 2025. godini
	A509065 –
Vidljivost rada udruga u lokalnoj zajednici
27.695,01
	
	

	ROK PROVEDBE AKTIVNOSTI
	IV kvartal 2025. godine


 

Aktivnost 4.1.4. Institucionalno i programsko financiranje aktivnosti organizacija civilnog društva
Nositelj provedbe: Nacionalna zaklada za razvoj civilnog društva
Institucionalne podrške su specifičan oblik ulaganja Nacionalne zaklade za razvoj civilnoga društva u stabilizaciju i razvoj isključivo udruga registriranih u Republici Hrvatskoj, a dodjeljuju se u nekoliko kategorija uz uvjet da udruge svojim aktivnostima doprinose promjenama u društvu u svom području djelovanja ili više područja djelovanja te uz uvjet zadovoljavanja organizacijsko-financijskih kriterija propisanih natječajem.
Nacionalna zaklada raspisuje specifične natječaje svake godine za dodjelu institucionalnih podrški i to u sljedećim područjima:
 demokratizacija i društveni razvoj (za udruge koje su bile korisnice institucionalne podrške u prethodnim razdobljima)
 demokratizacija i društveni razvoj (za udruge koje nisu bile korisnice institucionalne podrške u prethodnim razdobljima)
 udruge osoba s invaliditetom
 udruge iz Domovinskoga rata
 udruge umirovljenika
 udruge za zaštitu okoliša, prirode i ekološke održivosti
U navedenim kategorijama, među koje potpadaju i udruge koje djeluju u području zaštite i promicanja ljudskih prava i suzbijanja diskriminacije, Nacionalna zaklada kroz ovu aktivnosti omogućava korištenje institucionalne podrške stabilizaciji i/ili razvoju udruga kojom se ulaže u njihov organizacijski razvoj, ali se ne financiraju programske i projektne aktivnosti.
Informacije o objavi natječaja dostupne su na službenim mrežnim stranicama Nacionalne zaklade.

	POKAZATELJI PROVEDBE i POKAZATELJI uspješnosti provedbe
	
Broj raspisanih natječaja
	
Broj financiranih organizacija civilnoga društva
	
Napomena:

	Planirani ishodi za pokazatelje provedbe u 2025. godini
	
3
	
do 100
	

	Ostvareni ishodi za pokazatelje provedbe u 2025. godini
	
4
	
90
	provedba institucionalnih podrški započinje  1.1.2026.

	Ostvareni ishodi za pokazatelje provedbe u 2025. godini
	
5 natječaja iz 2022. 
5 natječaja iz 2023.
6 natječaja iz 2024.
	

356
	podrške u 2025. godini - prva, druga i treća godina provedbe institucionalne podrške

	IZVORI FINANCIRANJA (iznos sredstava i proračunska pozicija)
	
Državni proračun (euro)

	EU financiranje (euro)
	Drugi izvori (euro)

	Izvori financiranja u 2025. godini
	
	
	dio prihoda od igara na sreću

	ROK PROVEDBE AKTIVNOSTI
	IV kvartal 2025. godine



MJERA 4.2. Osiguravanje slobodnog medijskog prostora i jačanje profesionalnog rada novinara
Aktivnost 4.2.1. Promicanje medijskog pluralizma putem edukacije manjinskih zajednica o mogućnostima postojećeg zakonodavnog rješenja i utvrđivanjem interesa za pokretanje novih radijskih i televizijskih programa
Nositelj provedbe: Agencija za elektroničke medije
Dodjela sredstava Fonda za poticanje pluralizma i raznovrsnosti elektroničkih medija u 2025. godini u okviru kategorije nacionalne manjine u Republici Hrvatskoj. Sukladno Zakonu o elektroničkim medijima (“Narodne novine” br. 111/21., 114/22.) jedna od kategorija Fonda za poticanje pluralizma raznovrsnosti elektroničkih medija za koju pružatelji medijskih usluga, koji imaju pravo korištenja tih sredstava, mogu prijavljivati programe je kategorija Nacionalne manjine u Republici Hrvatskoj. Agencija za elektroničke medije je u 2025. godini raspisala tri javna natječaja za raspodjelu sredstava Fonda. Za Fond 4/24, 5/24 i 6/24 sredstva su dodijeljena za 2025. godinu. Što se tiče 2025. godine, ukupno je na navedenim natječajima nakladnicima televizije i radija, pružateljima elektroničkih publikacija (neprofitnim i komercijalnim) te neprofitnim proizvođačima audio i/ili audiovizualnog programa za kategoriju programa Nacionalne manjine u Republici Hrvatskoj dodijeljeno 213.522,13 eura. Od tog iznosa dodijeljeno je 91.385,78 eura za ukupno 26 radio emisija na navedenu temu, 27.904,58 eura za 4 sadržaja elektroničkih publikacija, 6.000,00 eura za jedan sadržaj neprofitnog proizvođača audio i/ili audiovizualnog sadržaja koje se odnose na nacionalne manjine te 79,441.21 eura za 3 televizijske emisije.
	POKAZATELJI PROVEDBE i POKAZATELJI uspješnosti provedbe
	Bro radio emisija/
	Broj elektroničkih publikacija
	Broj televizijskih emisija

	Ostvareni ishodi za pokazatelje provedbe u 2023. godini
	26
	4
	3

	IZVORI FINANCIRANJA (iznos sredstava i proračunska pozicija)
	
Državni proračun (euro)

	EU financiranje (euro)
	Drugi izvori (euro)

	Izvori financiranja u 2023. godini
	/
	/

	213.522,13

	ROK PROVEDBE AKTIVNOSTI
	Kraj 2025. godine



Aktivnost 4.2.1. Prikaz prakse Ustavnog suda i ESLJP u vezi slobode medija
Nositelj provedbe: Ured za ljudska prava i prava nacionalnih manjina
Aktivnost nije provedena.

[bookmark: _Toc226034827]ZAKLJUČAK

Analizom planiranih i provedenih mjera i aktivnosti Akcijskog plana zaštite i promicanja ljudskih prava u 2025. godini razvidno je da u planiranom razdoblju nije provedeno 43 % planiranih aktivnosti, najvećim dijelom u nadležnosti Ureda za ljudska prava i prava nacionalnih manjina kroz financiranja ESF +. Kapaciteti Ureda za ljudska prava i prava nacionalnih manjina pokazali su se nedostatnima u odnosu na opseg i složenost dodijeljenih aktivnosti, osobito u dijelu pripreme projektne dokumentacije, što je izravno utjecalo na slabiju realizaciju provedbe u 2025. godini. Provedene aktivnosti u 2025. godini adresiraju područje zaštite i promicanja ljudskih prava uključujući: jačanje kapaciteta tijela nadležnih za provedbu, koordinaciju i umrežavanje, izravne aktivnosti prema krajnjim korisnicima, informiranje i promociju, praćenje, analize i istraživanja te financijsku i programsku potporu organizacijama civilnog društva. 
U okviru Akcijskog plana zaštite i promicanja ljudskih prava za 2025. godinu, u kategoriji jačanja kapaciteta proveden je širok raspon aktivnosti, uključujući usavršavanja za javnu upravu, pravosuđe, policiju, zatvorski sustav, obrambeni sektor, zdravstvene djelatnike, sustav socijalne skrbi te odgojno-obrazovne radnike. Provedene su edukacije studenata dva studijska programa Veleučilišta kriminalistike i javne sigurnosti te učenika Policijske škole „Josip Jović“ u području zaštite ljudskih prava, obuke za službenike koji rade s tražiteljima međunarodne zaštite te usavršavanja u području EU fondova povezana s provedbom Povelje Europske unije o temeljnim pravima. U području koordinacije, umrežavanja i razmjene stručnih praksi provedene su aktivnosti koordinacije periodičnih izvještavanja o stanju ljudskih prava na europskoj i međunarodnoj razini. Aktivnosti u području okolišnih tema provedene su kao stručne suradnje i razmjene. Provedeni su i redovni programi Ministarstva unutarnjih poslova vezani uz prevenciju nasilja u obitelji i nasilja nad ženama, aktivnosti senzibilizacije muškaraca o rodnoj ravnopravnosti te uključivanje djece tražitelja međunarodne zaštite u obrazovni sustav uz pružanje psihosocijalne podrške. Nastavljene su redovne aktivnosti traženja i identifikacije osoba nestalih u Domovinskom ratu, zatim izrada i provedba ispita državne mature na jezicima nacionalnih manjina te edukacija organizacija civilnog društva o digitalnoj pristupačnosti. U području informiranja i promocije provedene su aktivnosti informiranja građana o mogućnostima korištenja besplatne pravne pomoći te aktivnosti javnog informiranja kroz redovnu manifestaciju Dana otvorenih vrata udruga. Značajna sredstva uložena su u sustav besplatne pravne pomoći, a planiranim izmjenama zakona dodatno će se olakšat i ubrzati pristup pravnoj pomoći, osobito za građane u ruralnim i potresom pogođenim područjima. Provedeno je praćenje provedbe preporuka pučke pravobraniteljice te je u tu svrhu dodatno unaprijeđena metodologija analize podataka. Objavljena je analiza Ministarstva pravosuđa, uprave i digitalne transformacije sudjelovanja pripadnika nacionalnih manjina u predstavničkim i izvršnim tijelima jedinica lokalne i područne (regionalne) samouprave, dok je u provedbi analiza korištenja zdravstvene zaštite osoba s invaliditetom Hrvatskog zavoda za javno zdravstvo.
Tijekom izvještajnog razdoblja, Ured za ljudska prava i prava nacionalnih manjina pokrenuo je postupak izrade Nacrta Akcijskog plana zaštite i promicanja ljudskih prava 2026. - 2027. godinu i Nacrta Akcijskog plana suzbijanja diskriminacije 2026. - 2027. godinu te ugovorio planirano vanjsko vrednovanja u tijeku provedbe Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine te pripadajućih akcijskih planova za 2023. i 2025. godinu[footnoteRef:7]. [7:  Vanjsko vrednovanje u tijeku provedbe Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine te pripadajućih Akcijskih planova Autorica: mr. sc. Maja Horvat, ožujak, 2026.: 
https://ljudskaprava.gov.hr/UserDocsImages//2026//Srednjoro%C4%8Dna%20evaluacija%20Nacionalnog%20plana_zavr%C5%A1ni%20nacrt%20-%20%C4%8Distopis.pdf
] 

Provedbom Akcijskog plana zaštite i promicanja ljudskih prava za 2025. godinu Vlada Republike Hrvatske potvrđuje svoju predanost promicanju ljudskih prava, rodne ravnopravnosti i suradnje s međunarodnim mehanizmima te otvorenost za konstruktivan dijalog i kontinuirano unaprjeđenje nacionalnih politika.

